title: द गॉडफ़ादर

text: बाद में उस दिन, कॉनी, माइकल पर ग़ायब कार्लो की हत्या का आरोप लगाती है, जो के देखती है। जब के एकांत में उससे पूछताछ करती है, तो वह इस आरोप से इन्कार कर देता है, संभवतः जो जवाब वह स्वीकार कर लेती है। फ़िल्म के समापन पर, माइकल के कार्यालय का दरवाज़ा बंद होने से ठीक पहले, के देखती है कि माइकल को अन्य माफिया समाज वालों से वही सम्मान सूचक संकेत मिलता है, जो सम्मान उसके पिता को दिया जाता था।फ़्रांसिस फ़ोर्ड कोपोला निर्देशन के लिए पहली पसंद नहीं थे। इतालवी निर्देशक सर्जियो लियोन को पहले इस काम की पेशकश की गई थी, लेकिन उन्होंने यहूदी-अमेरिकी गैंगस्टरों पर केंद्रित, अपने स्वयं की गैंगस्टर रचना, "वन्स अपॉन ए टाइम इन अमेरिका" को निर्देशित करने के लिए इस प्रस्ताव को ठुकरा दिया. फिर पीटर बॉगडेनोविच से संपर्क किया गया, लेकिन उन्होंने भी प्रस्ताव को अस्वीकृत कर दिया और इसके बजाय "व्हाट्स अप, डॉक?" बनाया. तत्कालीन पैरामाउंट पिक्चर्स के प्रमुख, रॉबर्ट इवान्स के अनुसार, कोपोला भी शुरूआत में फ़िल्म का निर्देशन नहीं करना चाहते थे, क्योंकि उन्हें डर था कि यह माफिया और हिंसा को महिमान्वित करेगा और इस तरह उनके सिसिलीयाई और इतालवी विरासत पर बुरा प्रभाव डालेगा; दूसरी ओर, इवान्स विशेष रूप से चाहते थे कि कोई इतालवी-अमेरिकी ही फ़िल्म का निर्देशन करे, क्योंकि उनके अनुसंधानों से पता चला था कि ग़ैर-इतालवियों द्वारा निर्देशित माफिया संबंधी पिछली फिल्मों का बॉक्स ऑफिस पर प्रदर्शन अच्छा नहीं रहा था और वे, उनके ही शब्दों में "स्पैगेटी की महक" चाहते थे। जब कोपोला को उसे अमेरिकी पूंजीवाद का प्रतीक बनाने का विचार सूझा, किसी तरह, वे उत्सुकता से पतवार संभालने के लिए सहमत हो गए। तब तक, कोपोला ने आठ फ़िल्मों का निर्देशन किया था, जिनमें से सबसे उल्लेखनीय था रंगमंच के संगीतमय "फ़िनियन रेनबो" का फ़िल्मी रूपांतरण - हालांकि 1970 में "पैटन" के सह-लेखन के लिए उन्हें अकादमी पुरस्कार प्राप्त हुआ था। कोपोला, अपने द्वारा निर्मित, जॉर्ज लुकास के "THX 1138" के लिए बजट से ज़्यादा खर्च होने की वजह से, वार्नर ब्रदर्स के प्रति 400,000 डॉलर कर्ज में डूबे थे और उन्होंने लुकास की सलाह पर "द गॉडफ़ादर" लिया।


title: द गॉडफ़ादर

text: कोपोला और स्टूडियो, पैरामाउंट पिक्चर्स के बीच तीव्र घर्षण था और कई बार लगभग कोपोला की जगह किसी दूसरे को लिया जाना तय हुआ था। पैरामाउंट का कहना है कि उनका संशय निर्माण की डावांडोल शुरूआत को लेकर था, हालांकि कोपोला का मानना है कि पहला सप्ताह बहुत अच्छी तरह से गुज़रा. पैरामाउंट ने सोचा कि कोपोला ने समय-सूची का पालन नहीं किया, बारंबार निर्माण और कलाकारों के चयन में त्रुटियां की और अनावश्यक खर्चों पर जोर दिया. कोपोला का कहना है कि एक प्रतिस्थापन निर्देशक उनके पीछे लगे रहते थे, जो कोपोला की बरखास्तगी पर काम संभालने के लिए तत्पर थे, लेकिन इतने तीव्र दबाव के बावजूद, कोपोला अपने निर्णयों के समर्थन और अपनी जगह बचाने में कामयाब रहे.


title: द गॉडफ़ादर

text: निर्माण के समय पैरामाउंट वित्तीय संकट में डूबा था और उसे अपने व्यापार को बढ़ावा देने के लिए "ज़बरदस्त हिट" की सख्त ज़रूरत थी, इसलिए फ़िल्मांकन के दौरान कोपोला को दबाव का सामना करना पड़ा था। वे चाहते थे कि "द गॉडफ़ादर" व्यापक दर्शकों को पसंद आए और फ़िल्म को ज़्यादा रोमांचक बनाने के लिए, कोपोला को "हिंसात्मक प्रशिक्षक" की धमकी दी। स्टूडियो को ख़ुश रखने के लिए कोपोला ने कुछ और हिंसक दृश्यों को जोड़ा. यह जानने के बाद कि उसका पति खिलवाड़ कर रहा है, कॉनी द्वारा क्रॉकोरी तोड़ने वाला दृश्य, इसी कारण से जोड़ा गया था।


title: द गॉडफ़ादर

text: कोपोला के पात्र-चयन विकल्प, विशेष रूप से डॉन वीटो कोरलियॉन के रूप में मर्लन ब्रैंडो का चयन, पैरामाउंट पिक्चर्स में स्टूडियो अधिकारियों को पसंद नहीं था। भूमिका के लिए कोपोला के पहले दो विकल्प, ब्रैंडो और लारेंस ऑलिवर, दोनों थे, लेकिन ऑलिवर के एजेंट ने यह कहते हुए भूमिका लेने से इन्कार कर दिया कि 'लॉर्ड ऑलिवर कोई काम नहीं ले रहे हैं। वे बहुत बीमार हैं। वे जल्द ही मरने वाले हैं और उनकी कोई दिलचस्पी नहीं है'. (ऑलिवर इस इन्कार के बाद 18 साल और जीवित रहे। ) पैरामाउंट ने, जो अर्नेस्ट बॉर्गनाइन को चाहते थे, मूलतः हाल के फ़िल्म सेटों पर ब्रैंडो के साथ पेश आने वाली मुश्किलों का हवाला देते हुए, कोपोला को इस किरदार में ब्रैंडो को लेने की अनुमति देने से इन्कार कर दिया। एक स्टूडियो कार्यपालक ने इस तथ्य का उल्लेख करते हुए डैनी थॉमस का नाम प्रस्तावित किया कि डॉन कोरलियॉन एक प्रभावशाली "पारिवारिक आदमी" है। एक चरण पर, पैरामाउंट के तत्कालीन प्रमुख ने कोपोला से कहा कि "मार्लन ब्रैंडो इस चलचित्र में कभी नज़र नहीं आएंगे". अधिकारियों के साथ बहस के बाद, कोपोला को ब्रैंडो के चयन की अनुमति मिली बशर्ते कि वे इस फ़िल्म में अपनी पिछली फ़िल्मों से कम वेतन में काम करने के लिए तैयार हों, स्क्रीन-टेस्ट दें और एक अनुबंध करें कि वे निर्माण में कोई देरी नहीं करवाएंगे (जैसा कि उन्होंने अपनी पिछले फ़िल्म के सेटों पर किया था). कोपोला ने स्क्रीन टेस्ट के आधार पर अर्नेस्ट बॉर्गनाइन के मुकाबले ब्रैंडो को चुना, जिसने पैरामाउंट नेतृत्व का भी दिल जीत लिया। ब्रैंडो को बाद में अपने अभिनय के लिए अकादमी पुरस्कार मिला, जिसे उन्होंने स्वीकार करने से इन्कार कर दिया।


title: द गॉडफ़ादर

text: स्टूडियो ने मूलतः माइकल कोरलियॉन के लिए रॉबर्ट रेडफ़ोर्ड या रयान ओ'नील को चाहा था, लेकिन कोपोला एक ऐसा अज्ञात कलाकार चाहते थे, जो एक इतालवी-अमेरिकी लगे, जिसे उन्होंने ऍल पचीनो में पाया। उस समय केवल दो छोटी फ़िल्मों में नज़र आने वाले पचीनो उतने विख्यात नहीं थे और स्टूडियो के विचार में वे अपने क़द की वजह से, किरदार के लिए सही नहीं थे. कोपोला द्वारा निर्माण छोड़ने की धमकी देने के बाद ही पचीनो को भूमिका दी गई। जैक निकोलसन, डस्टिन हॉफ़मैन, वॉरेन बेट्टी, मार्टिन शीन, और जेम्स कान ने भी ऑडिशन दिया।


title: द गॉडफ़ादर

text: अन्य पात्रों के लिए ऑडिशन देने वालों में शामिल थे ब्रूस डर्न, पॉल न्यूमैन और स्टीव मॅकक्वीन, जिन पर टॉम हेगन की भूमिका के लिए विचार किया गया, जोकि अंततः रॉबर्ट डुवाल को दिया गया। सिलवेस्टर स्टैलोन ने कार्लो रिज़्ज़ी के लिए और पॉली गट्टो, एंथोनी पर्किन्स ने सन्नी, तथा मिया फ़ैरो ने के के लिए ऑडिशन दिया। विलियम डेवेन पर मो ग्रीन की भूमिका के लिए विचार किया गया। मारियो एडॉर्फ़ से भी एक भूमिका के लिए संपर्क किया गया। उस समय अज्ञात रॉबर्ट डि नीरो ने माइकल, सन्नी, कार्लो और पॉली गैट्टो की भूमिकाओं के लिए ऑडिशन दिया। उन्हें पॉली की भूमिका के लिए चुना गया, लेकिन कोपोला ने "द गैंग देट कुड नॉट शूट स्ट्रेट" के साथ उस फ़िल्म से ऍल पचीनो को निकालने के लिए "अदला-बदली" की व्यवस्था की। बाद में डि नीरो ने "द्वितीय भाग" में युवा वीटो कोरलियॉन की भूमिका निभाई, जिस किरदार के लिए उन्होंने सर्वश्रेष्ठ सहायक अभिनेता का ऑस्कर जीता।


title: द गॉडफ़ादर

text: कुछ हद तक, "द गॉडफ़ादर" फ़्रांसिस फ़ोर्ड कोपोला के लिए पारिवारिक मामला ही था। उनके पिता कारमाइन कोपोला ने, जिनका एक संगीतकार, संचालक और वाद्यवृंदकार के रूप में एक प्रतिष्ठित कॅरिअर था, फ़िल्म के लिए अतिरिक्त संगीत रचा और पियानो-वादक के रूप में छोटे से अंश में दिखाई दिए और कारमाइन की पत्नी, इटालिया कोपोला एक एक्स्ट्रा थीं। निर्देशक की बहन, टालिया शैर को कोनी कोरलियॉन की भूमिका दी गई थी और उनकी नन्ही बेटी सोफ़िया ने, फ़िल्म के समापन के समय, चरम बपतिस्मा दृश्य में, कोनी और कार्लो के नवजात बेटे, माइकल फ़्रांसिस रिज़्ज़ी की भूमिका निभाई थी। कोपोला ने अपने बेटों को भी टॉम हेगन के दो बेटे फ्रैंक और एंड्रयू हेगन की भूमिकाएं सौंपी. वे सन्नी-कार्लो के मुहल्ले में झड़प वाले दृश्य में और अंतिम संस्कार दृश्य के दौरान, ऍल पचीनो और रॉबर्ट डुवाल के पीछे देखे जा सकते हैं।


title: द गॉडफ़ादर

text: ऍल पचीनो, जेम्स कान और डायने कीटन, प्रत्येक को "द गॉडफ़ादर" में उनके काम के लिए $35,000 मिले और रॉबर्ट डुवाल को उनके आठ सप्ताह के काम के लिए $36,000 दिया गया। दूसरी ओर, मार्लन ब्रैंडो को छह सप्ताह के लिए $50,000 और $1,000 के साप्ताहिक खर्च, तथा इसके अलावा फ़िल्म का 5% का भुगतान किया गया, जोकि $1.5 मिलियन से बढ़ कर था। बाद में ब्रैंडो ने वापस अपने अंक पैरामाउंट को $300,000 में बेच दिए।


title: द गॉडफ़ादर

text: अधिकांश प्रमुख फ़ोटोग्राफ़ी 29 मार्च से 6 अगस्त 1971 के बीच संपन्न हुई, हालांकि पचीनो और कीटन के साथ एक दृश्य शरद ऋतु में फ़िल्माया गया - निर्माण बजट के 83 की तुलना में, उससे कुछ कम कुल 77 दिनों की शूटिंग चली.


title: द गॉडफ़ादर

text: फ़िल्म के सबसे चौंकाने वाले क्षणों में शामिल है असली घोड़े का कटा हुआ सिर. पशु अधिकार समूहों ने इस दृश्य के शामिल किए जाने का विरोध किया। कोपोला ने बाद में कहा गया कि घोड़े का सिर उन्हें एक कुत्तों के लिए खाना उपलब्ध कराने वाली कंपनी ने उन्हें दिया था; फ़िल्म के लिए एक घोड़े को विशेष रूप से नहीं मारा गया। यह दृश्य, पोर्ट वॉशिंगटन, न्यूयॉर्क में फ़िल्माया गया।


title: द गॉडफ़ादर

text: उपन्यास में, फ़िल्म निर्माता जैक वोल्ट्ज़ को, जिनके घोड़े का सिर उनके बिस्तर में डाल दिया जाता है, पीडोफ़ील के रूप में दिखाया जाता है, जब टॉम हेगन एक युवा लड़की (संभवतः वोल्ट्ज़ की बाल कलाकार) को वोल्ट्ज़ के कमरे से रोते हुए बाहर आते हुए देखता है। यह दृश्य थिएटर में रिलीज़ से काट दिया गया, लेकिन डीवीडी पर देखा जा सकता है (हालांकि फ़िल्म में वोल्ट्ज़ को लड़की के गाल पर चुंबन देते हुए देखा जा सकता है).


title: द गॉडफ़ादर

text: आंख के बीच से मो ग्रीन को गोली मारने वाला दृश्य, गैंग्स्टर बग्सी सीगल से प्रेरित था। इस प्रभाव को प्राप्त करने के लिए, अभिनेता अलेक्स रोक्को के चश्मे के फ़्रेम में दो ट्यूब छिपे थे। एक में ख़ून था और दूसरे में BB और संपीड़ित हवा थी। जब बंदूक से गोली चलाई गई, संपीड़ित हवा चश्मे के माध्यम से BB पर चली, जिससे वह अंदर से चकनाचूर हो गया। दूसरे ट्यूब ने तब खून छोड़ा.


title: द गॉडफ़ादर

text: इसी तरह का चौंकाने वाला मॅकक्लूस्की को गोली मारने का दृश्य, अभिनेता स्टर्लिंग हेडन के ऊपर नक़ली माथे के निर्माण द्वारा पूरा किया गया। बीच में एक ख़ाली जगह काटी गई, जिसमें नक़ली खून भरा गया और कृत्रिम मांस के डाट द्वारा बंद किया गया। फ़िल्माने के दौरान, डाट को मछली पकड़ने वाले कांटे से झटके से बाहर खींचा गया, जिससे हेडन के सिर में अचानक एक खूनी छेद प्रकट हो।


title: द गॉडफ़ादर

text: "द गॉडफ़ादर" का प्रारंभिक दृश्य एक लंबा, धीमे ज़ूम के साथ, डॉन कोरलियॉन के समक्ष याचना करने वाले अंडरटेकर बोनासेरा के क्लोज़-अप और पीछे की ओर से गॉडफ़ादर को फ़्रेम में दिखाते हुए समाप्त होता है। यह ज़ूम, जो लगभग तीन मिनट का है, टोनी कार्प द्वारा डिज़ाइन किए गए कंप्यूटर-नियंत्रित ज़ूम लेंस के साथ फ़िल्माया गया। यह लेंस "साइलेंट रनिंग" के निर्माण में भी इस्तेमाल किया गया था।


title: द गॉडफ़ादर

text: माइकल का मॅकक्लूस्की और सोलोज़ो के साथ ड्राइविंग दृश्य में पीछे से प्रोजेक्शन का प्रयोग, लागत के कारण टाल दिया गया। तकनीशियनों ने भ्रम पैदा करने के लिए, कार के पीछे से रोशनी को चलाया।


title: द गॉडफ़ादर

text: प्रारंभिक दृश्य में दिखाई देने वाली बिल्ली स्टूडियो के आस-पास घूमती रहती थी और उसे साज़-सामान संभालने वाले ने बस आख़िरी मिनट में ब्रैंडो की गोद में गिरा दिया था।


title: द गॉडफ़ादर

text: फ़िल्म के लिए स्टूडियो के बाहर न्यूयॉर्क शहर और उसके आस-पास का परिवेश इस्तेमाल किया गया, जिसमें फ़िफ़्त एवेन्यू में स्थित तत्कालीन-बंद बेस्ट एंड कंपनी का प्रमुख दुकान शामिल है, जिसे ढक कर, क्रिसमस की खरीदारी कर रहे पचीनो और कीटन वाले दृश्य में इस्तेमाल किया गया था। ख़ैर लॉस एंजिल्स का कम से कम एक स्थान का इस्तेमाल किया गया (वोल्ट्ज़ की हवेली के बाहरी हिस्से के लिए), जिसके लिए न तो रॉबर्ट डुवाल और ना ही जॉन मार्ले उपलब्ध थे; कुछ दृश्यों में, यह देखा जा सकता है कि एक्स्ट्रा कलाकार इन दो अभिनेताओं के बदले खड़े हैं। पचीनो और कीटन के साथ एक दृश्य रॉस, कैलिफ़ोर्निया शहर में फ़िल्माया गया था। स्टूडियो के बाहरी की जगहों के लिए ताओरमिना के बाहर सिसिली के नगर सवोका और फ़ोर्ज़ा डएग्रो का भी इस्तेमाल किया गया। अंदरूनी दृश्यों को न्यूयॉर्क के फ़िल्मवेज़ स्टूडियो में फ़िल्माया गया।


title: द गॉडफ़ादर

text: बेलेव्यू अस्पताल के बग़ल का प्रवेश-द्वार, पुलिस कप्तान मॅकक्लूस्की के साथ माइकल के मुकाबले के लिए इस्तेमाल किया गया। यथा 2007, अस्पताल की वे सीढ़ियां और फ़ाटक वहीं मौजूद थीं, पर उपेक्षा की शिकार हो गई थीं।


title: द गॉडफ़ादर

text: अस्पताल का अंदरूनी हिस्सा, जब माइकल अपने पिता को देखने जाता है, न्यूयॉर्क शहर में मैनहट्टन के 14वें स्ट्रीट में स्थित न्यूयॉर्क आई एंड इयर इनफ़र्मरी में फ़िल्माया गया।


title: द गॉडफ़ादर

text: डॉन बार्ज़िनी की हत्या वाला दृश्य, न्यूयॉर्क शहर में मैनहट्टन के फ़ोले स्क्वायर पर स्थित न्यूयॉर्क स्टेट सुप्रीम कोर्ट भवन की सीढ़ियों पर फ़िल्माया गया।


title: द गॉडफ़ादर

text: शादी का दृश्य (और कोरलियॉन परिवार का अहाता) स्टेटेन द्वीप के एमरसन हिल खंड में लॉन्गफ़ेलो रोड पर फ़िल्माया गया। अनेक ट्यूडर घरों के खंड ने यह आभास दिया कि वे उसी "अहाते" का हिस्सा हैं। पैरामाउंट ने एक प्लेक्सीग्लास "पत्थर की दीवार" का निर्माण किया, जो पूरी गली तक जाती है- वही दीवार, जहां सन्नी अपना कैमरा तोड़ता है।


title: द गॉडफ़ादर

text: शादी का दृश्य एक खुले पिछवाड़े में फ़िल्माया गया, जो आज भी बरकरार है। एक्स्ट्रा कलाकारों में अधिकांश स्थानीय इतालवी-अमेरिकी थे, जिनसे फ़्रांसिस फ़ोर्ड कोपोला ने घर पर बनी शराब पीने, पारंपरिक इतालवी भोजन का आनंद लेने और दृश्य में इस तरह भाग लेने के लिए कहा, मानो वह एक वास्तविक शादी हो। खाना-पान का प्रबंध "डेमायान्स" रेस्तरां ने किया (जिसका अब कोई अस्तित्व नहीं है). शादी का केक, पोर्ट रिचमंड एवेन्यू पर स्थित एक बेकरी द्वारा तैयार किया गया।


title: द गॉडफ़ादर

text: बपतिस्मा वाले दृश्य को फ़िल्माने के लिए दो चर्चों का उपयोग किया गया। आंतरिक दृश्यों को न्यूयॉर्क के पुराने सेंट पैट्रिक में फ़िल्माया गया। बपतिस्मा के लिए, बैक के पासाकाग्लिया और सी माइनर में फ़्यूग, BWV 582 का प्रयोग किया गया, जैसे कि अन्य पाइप ऑर्गन के लिए बैक की रचनाएं. बपतिस्मा के बाद के बाहरी दृश्य, न्यूयॉर्क में स्टेटन द्वीप के प्लेसेंट प्लेन्स खंड में स्थित द चर्च ऑफ़ सेंट जोशिम और सेंट ऐन में फ़िल्माया गया। 1973 में चर्च का अधिकांश भाग आग में नष्ट हो गया। मूल चर्च का केवल सामने वाला हिस्सा और मीनार बाक़ी रहा और बाद में इन्हें नई इमारत में शामिल कर लिया गया।


title: द गॉडफ़ादर

text: अंतिम संस्कार का दृश्य, क्वीन्स के वुडसाइड में कैलवेरी सिमेट्री पर फ़िल्माया गया।


title: द गॉडफ़ादर

text: फ़िल्म को अंतर्राष्ट्रीय आलोचकों और जन साधारण के बीच काफ़ी सम्मान हासिल है और इसे नियमित रूप से सदाबहार सर्वश्रेष्ठ फ़िल्मों में से एक के रूप में सूचीबद्ध किया जाता है। इसे "एंटरटेनमेंट वीकली" द्वारा सर्वकालिक महानतम फ़िल्म के रूप में चुना गया, और अब इसे अमेरिकी फ़िल्म संस्थान द्वारा - अमेरिकी सिनेमा के इतिहास में - "सिटीज़न केन" के पीछे - दूसरे महानतम फ़िल्म के रूप में स्थान दिया गया है। 2002 के दौरान, अंतर्राष्ट्रीय आलोचकों के "साइट एंड साउंड" सर्वेक्षण में, "द गॉडफ़ादर" को "(द गॉडफ़ादर भाग II" के साथ) सदाबहार चौथा सर्वश्रेष्ठ फ़िल्म का दर्जा दिया गया। दोनों, "द गॉडफ़ादर" और "गॉडफादर भाग II" को संयुक्त राज्य अमेरिका के राष्ट्रीय फ़िल्म रजिस्ट्री में संरक्षण के लिए क्रमशः 1990 और 1993 में चुना गया।


title: द गॉडफ़ादर

text: नीनो रोटा द्वारा मुख्य विषय-धुन का साउंडट्रैक भी समीक्षकों द्वारा काफ़ी सराहा गया; मुख्य विषय-धुन ("स्पीक साफ़्टली लव") काफ़ी विख्यात है और व्यापक रूप से इस्तेमाल किया जाता है (अधिक जानकारी के लिए देखें स्वर-लिपि विवाद).


title: द गॉडफ़ादर

text: निर्देशक स्टेनली कुबरिक का मानना था कि संभवतः "द गॉडफ़ादर" सदाबहार सर्वश्रेष्ठ फ़िल्म थी और इसमें बेशक़ बेहतरीन कलाकार थे।


title: द गॉडफ़ादर

text: पिछली गैंगस्टर फ़िल्मों में गिरोहों को एक पीड़ित बाहरी व्यक्ति के नज़रिए से देखा गया था। इसके विपरीत, "द गॉडफ़ादर", भ्रष्ट समाज की एक प्रतिक्रिया के रूप में, माफिया का गैंगस्टर परिप्रेक्ष्य प्रस्तुत करता है। हालांकि कोरलियॉन परिवार को बेहद अमीर और शक्तिशाली के रूप में प्रस्तुत किया गया है, लेकिन इस बात का कहीं भी संकेत नहीं है कि पैसा कहां से आता है, कोई वेश्यावृत्ति, जुआ, ऋणों की धोखेबाज़ी या धमकी देकर पैसा ऐंठने के अन्य तरीक़ों का चित्रण भी नहीं है। एक आपराधिक प्रति-संस्कृति की स्थापना, खंडनात्मक लैंगिक रूढ़िबद्धता को अनुमत करता है, जिसे फ़िल्म के आकर्षण का एक महत्वपूर्ण हिस्सा माना जाता है। (डॉन वीटो रोने वाले जॉनी फ़ॉन्टेन से कहता है।"तुम एक मर्द की तरह बर्ताव कर सकते हो!").


title: द गॉडफ़ादर

text: वास्तविक-जीवन के गैंगस्टरों ने फ़िल्म के प्रति उत्साहपूर्ण प्रतिक्रिया जताई. गैम्बिनो अपराधी परिवार के विगत उप-सरगना, सैल्वटोर "सैमी द बुल" ग्रेवानो ने कहा: "मैं दंग होकर फ़िल्म से बाहर निकला ... मेरा मतलब है, मैं तैर कर थियेटर से बाहर आया। शायद यह उपन्यास था, लेकिन मेरे लिए तो, वह हमारा जीवन था। यह अविश्वसनीय था। मुझे याद है, मैंने कई लोगों, दोस्तों से बात की, जिन्होंने ठीक मेरे जैसा ही महसूस किया।"


title: द गॉडफ़ादर

text: प्यूज़ो के उपन्यास के प्राथमिक भागों में जिसका फ़िल्म में उपयोग नहीं किया गया था, वह था वीटो कोरलियॉन की पिछली ज़िंदगी की फ़्लैश-बैक कहानी, जिसमें शामिल है अमेरिका प्रवास के हालात, उसका प्रारंभिक पारिवारिक जीवन, उसके द्वारा डॉन फ़ानुक्की की हत्या और माफिया में उसके महत्व की बढ़ोतरी, जिन सबका बाद में "गॉडफ़ादर भाग II" में इस्तेमाल किया गया।


title: द गॉडफ़ादर

text: कई उप-कथानकों की, मुद्रित पृष्ठों से परदे पर रूपांतरित करते समय छंटनी की गई:कार्लो की मौत पर माइकल के साथ कोनी का आमना-सामना भी कुछ अलग ढंग से दर्शाया गया है। हालांकि शुरूआत में वह सन्नी की क्रूर हत्या का बदला लेने के लिए, माइकल पर अपने पति को मौत के घाट उतारने का आरोप लगाते हुए परेशान रहती है, तथापि क़िताब में कुछ दिनों बाद यह कहते हुए वह माइकल से माफ़ी मांगती है कि वह ग़लत थी, ज़ाहिरा तौर पर खुश होती है कि उसके साथ दुर्व्यवहार करने वाले कार्लो से छुटकारा मिल गया है और सन्नी का बदला लिया गया है। वह एक साल से कम समय में दुबारा शादी कर लेती है।


title: द गॉडफ़ादर

text: उपन्यास की तुलना में फ़िल्म में छोटी भूमिकाओं में शामिल हैं जॉनी फ़ॉन्टेन, लुसी मैनसिनी, रोक्को लैम्पोन और ऍल नेरी (अंतिम दो को बिना संवाद वाले किरदार बन कर रह गए हैं). डॉ॰ सेगल के अलावा फ़िल्मी रूपांतरण में हटाए गए पात्रों में शामिल हैं प्राणघातक बीमारी से ग्रस्त वीटो के सलाहकार, जेन्को अबान्डंडो (केवल उनकी चर्चा होती है, वे "द गॉडफ़ादर सागा" के एक काट दिए गए दृश्य में शामिल थे; "द गॉडफादर II" में वे पहली बार नज़र आए), पारिवारिक मित्र नीनो वैलेंटी और डॉ॰ ताज़ा सिसिली. इसके अलावा, क़िताब में माइकल और के के दो बेटे हैं, जबकि फ़िल्म में उनके एक बेटा और एक बेटी है।


title: द गॉडफ़ादर

text: सिसिली में माइकल के अंगरक्षक फ़ैब्रिज़ियो और कैलो की नियति भी उपन्यास और फ़िल्म में अलग है। फ़िल्म में उन दोनों को जीवित दिखाया गया है (वस्तुतः कैलो, तीसरी किस्त में दिखाई देता है). बहरहाल, क़िताब में यह कहा गया है कि कैलो कार विस्फोट में अपोलोनिया के साथ मर जाता है और फ़ैब्रिज़ियो को, जो बमबारी में एक सहयोगी के रूप में फंसता है, प्रसिद्ध "बपतिस्मा दृश्य" में एक और शिकार के रूप में गोली मार दी जाती है, जब पता चलता है कि वह बफ़ेलो में एक पिज़्ज़ा पार्लर चला रहा है। फ़ैब्रिज़ियो की हत्या वाला दृश्य फ़िल्म से हटा दिया गया, लेकिन प्रचार तस्वीरों में वह दृश्य मौजूद है। (बाद में उसे "द गॉडफ़ादर सागा" में एक पूरी तरह से अलग दृश्य में मार दिया जाता है, जिसे "द गॉडफादर भाग II" से हटा दिया गया।)


title: द गॉडफ़ादर

text: इस क़िताब का समापन फ़िल्म से अलग है: जहां फ़िल्म में के को अचानक पता चलता है कि माइकल "अपने परिवार की तरह" बन गया है, क़िताब में इस नाटकीयता को कम कर दिया गया है। वह माइकल को छोड़ देती है और अपने माता-पिता के साथ रहने चली जाती है। जब टॉम हेगन उसे मिलने वहां पर जाता है, तो वह अपने परिवार के राज़ उसे बताता है और उसके मुताबिक, यदि माइकल को उसके द्वारा किए गए ख़ुलासे के बारे में पता लग जाए, तो उसे मार दिया जाएगा. के एक असहज समझौते में माइकल के पास लौटती है; वह उसे चाहती है, ख़ुद को उसके काम के ब्यौरों से अलग रखती है और मां कोरलियॉन के साथ हर रोज़ कैथोलिक प्रार्थना सभाओं में शामिल होती है तथा ठीक उसी तरह माइकल की आत्मा के लिए प्रार्थना करती है, जैसे मां ने वीटो के लिए किया था।


title: द गॉडफ़ादर

text: "द गॉडफ़ादर" ने सर्वश्रेष्ठ फ़िल्म, सर्वश्रेष्ठ लेखन (रूपांतरित पटकथा) के लिए फ्रांसिस कोपोला और मारियो प्यूज़ो को और प्रमुख भूमिका में सर्वश्रेष्ठ अभिनेता के लिए मार्लन ब्रैंडो को अकादमी पुरस्कार दिलवाया, जबकि ब्रैंडो ने पुरस्कार लेने से इन्कार करते हुए, अपनी जगह स्थानीय अमेरिकन अभिनेत्री सचीन लिटलफ़ेदर को कारण समझाने के लिए भेजा. फ़िल्म को अन्य आठ अकादमी पुरस्कारों के लिए नामांकित किया गया, जिनमें शामिल हैं सर्वश्रेष्ठ सहायक अभिनेता के लिए ऍल पचीनो, जेम्स कान और रॉबर्ट डुवाल, सर्वश्रेष्ठ निर्देशक, सर्वश्रेष्ठ कॉस्टयूम डिज़ाइन, सर्वश्रेष्ठ फ़िल्म संपादन और सर्वश्रेष्ठ ध्वनि मिश्रण. फ़िल्म को सर्वश्रेष्ठ मूल स्वर-लिपि के लिए भी नामांकित किया गया, पर उसे अनर्ह ठहराया गया, जब पता चला कि नीनो रोटा ने दूसरी स्वर-लिपि का इस्तेमाल किया है।


title: द गॉडफ़ादर

text: फ़िल्म ने पांच गोल्डन ग्लोब, एक ग्रैमी और कई अन्य पुरस्कार जीते।


title: द गॉडफ़ादर

text: नीनो रोटा की स्वर-लिपि को 1973 अकादमी पुरस्कार के प्रत्याशियों की सूची से अंतिम क्षण में निकाल दिया गया, जब यह पता चला कि उन्होंने एडुआर्डो डी फ़िलिप्पो की कॉमेडी "फ़ॉर्चुनेला" के विषय-धुन में इसका इस्तेमाल किया था। हालांकि पिछली फ़िल्म के विषय-धुन को एक तेज़, असंबद्ध रीति से तथा हास्यात्मक शैली में बजाया गया था, पर वह मधुर धुन "द गॉडफ़ादर" के प्यार संबंधी विषय-धुन के समान ही थी और इस कारण से उसे ऑस्कर के लिए अयोग्य समझा गया। इसके बावजूद, "द गॉडफ़ादर भाग II" ने 1974 में सर्वश्रेष्ठ मूल स्वर-लिपि के लिए ऑस्कर पुरस्कार जीता, हालांकि उसमें वही प्यार संबंधी विषय-धुन प्रस्तुत हुआ था, जिसने 1972 स्वर-लिपि को अयोग्य बना दिया था। हालांकि "द गॉडफ़ादर" से पहले कई अपराधियों के बारे में फ़िल्में बन चुकी हैं, कोपोला द्वारा कोरलियॉन परिवार और उनके सहयोगियों के प्रति सहानुभूतिपूर्ण निरूपण और उनके द्वारा पर्याप्त मनोवैज्ञानिक गहराई और जटिलता वाले पात्रों के रूप में अपराधी दल के सदस्यों का, शायद ही सामान्यतः इस शैली में चित्रण किया गया था। यही बात "द गॉडफ़ादर भाग II" के साथ भी थी और उन दो फ़िल्मों की आलोचनात्मक, कलात्मक और वित्तीय सफलता ने और अधिक अपराधी जीवन के विभिन्न रूपों में चित्रण के लिए द्वार खोल दिए, जिनमें शामिल हैं, मार्टिन स्कोरसेस की "गुडफ़ेलास" जैसी फ़िल्में और डेविड चेज़ की "सोपरानोस" जैसी टी.वी. श्रृंखलाएं.


title: द गॉडफ़ादर

text: माफिया की एक सामंती संगठन के रूप में छवि, जहां डॉन का साधारण व्यक्तियों के रक्षक और उनकी सेवाओं के बदले बतौर चुकौती उनसे प्रत्युपकार लेने वाले के रूप में, "द गॉडफ़ादर" द्वारा लोकप्रिय बनाई गई सांस्कृतिक रूपक को अब आसानी से पहचाना जा सकता है, जहां डॉन का परिवार "शाही परिवार" के रूप में नज़र आता है। (इसका विस्तार असली दुनिया में भी हुआ cf. "डैप्पर डॉन" के रूप में विख्यात जॉन गोट्टी और उनका सेलेब्रिटी परिवार.) यह चित्रण, विभिन्न "गॉडफ़ादर" पश्चात बनी माफिया संबंधी फ़िल्मों में प्रदर्शित और अधिक घिनौनी निचले स्तर के माफिया की "पारिवारिक" उलझनों की वास्तविकता के विपरीत है, जैसे कि स्कोरसेस की "मीन स्ट्रीट्स" और "कैसिनो", तथा साहसी, कठोर "गॉडफ़ादर" से पूर्व की फ़िल्में.


title: द गॉडफ़ादर

text: रॉबर्ट डि नीरो और बिली क्रिस्टल अभिनीत की फ़िल्म "एनलाइज़ दिस" में, "गॉडफ़ादर" के प्रति कई प्रत्यक्ष और परोक्ष, दोनों रूप में उल्लेख किया गया था। एक सपने का दृश्य, लगभग वीटो कोरलियॉन के हत्या प्रयास की शॉट-दर-शॉट प्रतिकृति है (जिसमें क्रिस्टल ने डॉन और डि नीरो ने फ़्रेडो की भूमिका निभाई). की कॉमेडी "फ़्रेशमैन" में मार्लन ब्रैंडो ने डॉन कोरलियॉन की याद ताज़ा करने वाला किरदार निभाया। और इस फ़िल्म के प्रति सबसे असंभाव्य श्रद्धांजलि 2004 में समर्पित हुई, जब PG दर्जा पाने वाली, एनिमेटेड पारिवारिक फ़िल्म "शार्क टेल" ऐसे कथानक के साथ रिलीज़ हुई थी, जिसने माफिया संबंधी इस फ़िल्म तथा ऐसी अन्य फ़िल्मों को समर्थन दिया था। इसी तरह, बच्चों के निकलओडियॉन शो पर आधारित, "रगरैट्स इन पेरिस" की शुरूआत "द गॉडफ़ादर" की एक वर्धित पैरोडी के रूप में हुई।


title: द गॉडफ़ादर

text: "" के लिए डीवीडी व्याख्या में, जॉर्ज लुकास ने कहा कि अनाकिन स्काईवॉकर द्वारा अलगाववादी नेताओं की हत्या और पैलपटिन द्वारा गेलेक्टिक साम्राज्य के शुरूआत की घोषणा के अंतर्ग्रथित दृश्य, "द गॉडफ़ादर" के नामकरण और हत्या वाले कथाक्रम के प्रति श्रद्धांजलि स्वरूप थे।


title: द गॉडफ़ादर

text: में, कोपोला ने "द गॉडफ़ादर" और "द गॉडफादर भाग II" को एक साथ टी.वी. के लिए संपादित किया, जहां उन्होंने कुछ पहले के अनदेखे फुटेज को जोड़ते हुए, लेकिन हिंसा, सेक्स और अश्लील संवादों में नैतिक रूप से सामंजस्य बिठाते हुए, कालानुक्रम से दृश्यों को जमाया. इसे टीवी-14 का दर्जा दिया गया है। कहानी के इस रूपांतरण को "द गॉडफ़ादर सागा" नाम दिया गया। 1981 में, पैरामाउंट ने "गॉडफ़ादर एपिक" बॉक्स सेट जारी किया, जिसमें दुबारा थिएटर में न दिखाए गए अतिरिक्त दृश्यों सहित, संयुक्त रूप से I व II भाग कालानुक्रम से रखे गए। 1992 में, कोपोला ने फिर से तीनों "गॉडफ़ादर" फ़िल्मों को ("द गॉडफादर", "द गॉडफादर भाग II" और "द गॉडफ़ादर भाग III") कालानुक्रम से संपादित किया और उसे "गॉडफ़ादर त्रयी 1901-1980" नाम दिया। इसे 1993 में VHS और लेसरडिस्क पर जारी किया गया, लेकिन अभी तक (यथा 2008) डीवीडी पर प्रदर्शित नहीं हुआ है। इस संस्करण की कुल चालू अवधि 583 मिनट (9 घंटे, 43 मिनट) है। यह संस्करण पांच VHS टेपों में विस्तृत है और पहले हटाए गए ऐसे नए दृश्यों को इसमें शामिल किया गया है, जिन्हें पहले "द गॉडफ़ादर सागा" में नहीं देखा गया। इस सेट में एक छठा VHS टेप शामिल है: "द गॉडफ़ादर फ़ैमिली: ए लुक इनसाइड" वृत्तचित्र निर्माण.


title: द गॉडफ़ादर

text: इनमें किसी भी रिलीज़ में एक पैकेज के तौर पर सभी अतिरिक्त दृश्य शामिल नहीं हैं। "सागा" में वे दृश्य हैं, जो "एपिक" या "ट्रिलॅजी" में नहीं हैं, "एपिक" में वे दृश्य हैं, जो "सागा" या "ट्रिलॅजी" में नहीं हैं और "ट्रिलॅजी" में वे दृश्य हैं, जो "सागा" या "एपिक" में नहीं हैं। प्रशंसकों को पूरी श्रृंखला के संपूर्ण रिलीज़ का इंतज़ार है, हालांकि फ़्रांसिस फ़ोर्ड कोपोला ने कहा है कि फ़िल्में, उनके मूल रूप में देखे जाने के इरादे से बने हैं और (यथा 2008) उन्हें कालानुक्रम रूप में जारी करने के लिए सहमत नहीं हुए हैं।


title: द गॉडफ़ादर

text: "द गॉडफ़ादर" को पहली बार 9 अक्टूबर, को डीवीडी पर, "द गॉडफ़ादर डीवीडी कलेक्शन" नामक एक डीवीडी पैकेज के भाग के रूप में जारी किया गया। इस संग्रह में फ़्रांसिस फ़ोर्ड कोपोला की टिप्पणी सहित सभी तीन फ़िल्में और "द गॉडफ़ादर फ़ैमिली: ए लुक इनसाइड", शीर्षक युक्त 1991 के 73 मिनट वाले वृत्तचित्र और 1971 के वृत्तचित्र का बोनस डिस्क शामिल हैं। पैकेज में हटाई गई फुटेज और मूलतः "द गॉडफ़ादर सागा" में समाहित अतिरिक्त दृश्य; फ़िल्म के निर्माण के दौरान निर्देशक द्वारा हर समय अपने पास रखे नोटबुक "फ़्रांसिस कोपोलास नोटबुक" की अंदरूनी झलक; पूर्वाभ्यास फुटेज; गॉर्डन विलीस के छायांकन, नीनो रोटा और कारमाइन कोपोला के संगीत, फ़्रांसिस फ़ोर्ड कोपोला, स्टूडियो से बाहर के स्थान और मारियो प्यूज़ो की पटकथाओं के वीडियो अंश शामिल हैं। डीवीडी में कोरलियॉन परिवार का वंश-वृक्ष, "गॉडफ़ादर" समय-रेखा और अकादमी पुरस्कार के स्वीकृति भाषणों की फुटेज भी शामिल हैं।


title: द गॉडफ़ादर

text: फ़्रांसिस फ़ोर्ड कोपोला ने "गॉडफ़ादर भाग III" के एक सवाल-जवाब सत्र के दौरान उसके पुनरुद्धार की पुष्टि की, जब कहा कि उन्होंने नए अंतरण को देखा है और वह "बहुत बढ़िया" है।


title: द गॉडफ़ादर

text: कालप्रभावित पहली दो फ़िल्मों के श्रमसाध्य पुनरुद्धार के बाद, 23 सितंबर, को "द गॉडफ़ादर: द कोपोला रेस्टोरेशन" शीर्षक के साथ "द गॉडफ़ादर" को डीवीडी और ब्लू-रे पर जारी किया गया। फ़िल्म प्रिसर्व के रॉबर्ट ए. हैरिस ने यह काम संपन्न किया। ब्लू-रे बॉक्स सेट (चार डिस्क) में बहाली और फ़िल्म पर, हाई-डेफ़िनिशन अतिरिक्त विशेषताएं शामिल हैं। इन्हें डीवीडी बॉक्स सेट (पांच डिस्क) के डिस्क 5 पर शामिल किया गया है।


title: द गॉडफ़ादर

text: अन्य अतिरिक्त अंशों को पैरामाउंट के 2001 डीवीडी रिलीज से लिया गया। डीवीडी और ब्लू-रे सेटों के पुनः प्रयोजन वाले अतिरिक्त अंशों के बीच मामूली अंतर हैं, जहां HD बॉक्स में अधिक सामग्री मौजूद है।


title: द गॉडफ़ादर

text: पैरामाउंट नई (HD) अतिरिक्त विशेषताओं को निम्नतः सूचीबद्ध करता है:नया डीवीडी बॉक्स सेट 2 जून को यूरोप में जारी किया गया। उसे BBFC द्वारा "15" के रूप में पुनः आंका गया। यह स्पष्ट नहीं है कि कालानुक्रमिक बॉक्स सेट जारी किया जाएगा या नहीं।


title: द गॉडफ़ादर

text: ब्लू-रे (2008) पर कोपोला के पुनरुद्धार में, "द गॉडफ़ादर भाग II" का श्रेय विषयक संगीत का अंतिम स्वर-संघात (लगभग 10 सेकंड) मूल फ़िल्म से लापता है। इस ग़ायब स्वर-संघात को बहाल किए गए श्रेय संगीत की शुरूआत से तत्काल पहले पाया जा सकता है। रॉबर्ट ए. हैरिस ने सार्वजनिक रूप से इस बारे में टिप्पणी नहीं की है।


title: द गॉडफ़ादर

text: त्रयी की अन्य फ़िल्मों के साथ "द गॉडफ़ादर" ने बड़े पैमाने में जनता पर ज़बरदस्त प्रभाव डाला। डॉन वीटो कोरलियॉन का संवाद "मैं उसके सामने एक ऐसा प्रस्ताव रखने जा रहा हूं, जिसे वह मना कर ही नहीं सकता" को सिनेमा इतिहास में दूसरी सबसे यादगार पंक्ति के रूप में AFI के 100 वर्ष... 100 फ़िल्मी उद्धरण के तौर पर अमेरिकी फ़िल्म संस्थान द्वारा वोट दिया गया। यह संवाद वास्तव में होनोरे डि बालज़ैक के फ्रेंच उपन्यास "ले पेरे गोरिऑट" में पहली बार उभरा, जहां यूजीन से वॉउट्रिन कहता है कि वह "उसे एक प्रस्ताव दे रहा है, जिसे वह मना नहीं कर सकता".


title: द गॉडफ़ादर

text: माफिया सुनवाइयों और अपराध-स्वीकृतियों की रिपोर्ट से ज़ाहिर होता है कि माफिया परिवारों ने फ़िल्म के अंतिम दृश्य की नक़ल में, परिवार के डॉन की अंगूठी को चूम कर सम्मान प्रदर्शन की "वास्तविक-जीवन" में परंपरा शुरू कर दी है। इस फ़िल्म से पहले, ऐसी किसी प्रथा के सबूत का कोई उल्लेख नहीं मिलता है।


title: द गॉडफ़ादर

text: स्पष्ट किया गया है कि जिस दृश्य में एक पैंट और बुलेट-प्रूफ़ जैकेट में लिपटी मछली की सुपुर्दगी की जाती है, वह पुराना सिसिली का संदेश है कि "लुका ब्रासी मछलियों के साथ सोता है". यह अभिव्यक्ति बड़े पैमाने पर अमेरिकी भाषा में शामिल हो गया है।


title: द गॉडफ़ादर

text: जब माइकल, मॅकक्लूस्की और सोलोज़ो को मारने का प्रस्ताव रखता है, वह कहता है, "यह व्यक्तिगत नहीं है, सन्नी. असल में यह व्यापार है।" यह संवाद भी दोनों "गॉडफ़ादर" फ़िल्मों के बाद काफ़ी दोहराया गया है।


title: द गॉडफ़ादर

text: "द गॉडफ़ादर" और उसकी उत्तरकथाओँ के सतत प्रभाव के संकेत को, फ़िल्म के आरंभिक प्रदर्शन से दशकों बाद भी प्रत्येक जनप्रिय सांस्कृतिक माध्यमों में प्रकट होने वाले कई संदर्भों से बटोरा जा सकता है। ऐसे "समादर", उद्धरण, दृश्य संदर्भ, व्यंग्य और पैरोडियों का आज भी उभार जारी रहना, स्पष्ट रूप से फ़िल्म के स्थायी प्रभाव को दर्शाता है। टेलीविज़न शो "द सोपरानोस" में टोनी सोपरानो के टॉपलेस बार का नाम बड़ा बिंग, "द गॉडफ़ादर" की इस पंक्ति के आधार पर रखा गया, जब सन्नी कहता है, "तुम्हें ऐसे पास जाना होगा और बड़ा-बिंग! तुम अपने अच्छे आइवी लीग सूट पर उनका भेजा उड़ा दो."


title: द गॉडफ़ादर

text: कई टेलीविज़न शो में फ़िल्म का उल्लेख हुआ है, जिनमें शामिल हैं ब्रिटिश फिल्म "ट्विन टाउन", "अरेस्टेड डेवलपमेंट", "यस डियर", "सेनफ़ेल्ड", "द किंग ऑफ़ क्वीन्स", "मिस्टर शो विथ बॉब एंड डेविड", "देट सेवेंटीस शो" और "हार्वे बर्डमैन, अटर्नी एट लॉ", तथा बच्चों के शो में भी लोकप्रिय जैसे "हैना मॉन्टेना", "यू-जी-ओह!", "एनीमैनियॉक्स" तथा "रुग्रैट्स". विशेषतः "द सिम्पसन्ज़" में "द गॉडफ़ादर" पर कई संदर्भ हैं, जिनमें स्ट्रॉन्ग आर्म्स ऑफ़ द मा प्रकरण के एक दृश्य में सन्नी-कार्लो के बीच बाज़ारू झगड़े की पैरोडी बनाई गई है, जिसमें मार्ज सिम्पसन उसी तरह के एनिमेटेड न्यूयॉर्क बाज़ारू दृश्य में मग्गर को मारती है, जिस लड़ाई में कचरे के ढक्कन का भी इस्तेमाल किया गया है।


title: द गॉडफ़ादर

text: "मार्टिन" के अंतिम सीज़न में कोल, गॉडफ़ादर की नक़ल उतारते हुए कहता है, "मार्टिनो, जीनो, व्हेयर द बैंबिनो?". वार्नर ब्रदर्स के एनिमेटेड शो "एनिमैनियाक्स" में "गुडफ़ेदर्स" नामक कई अंश शामिल थे, जिनमें कबूतर, विभिन्न गैंगस्टर फ़िल्मों के किरदारों की नक़ल उतारते हैं। उनमें एक पात्र है "द गॉडपिजन", जो स्पष्ट रूप से गॉडफ़ादर के किरदार में ब्रैंडो की पैरोडी है, लेकिन, वह पूरी तरह अस्पष्ट भाषा में बोलती है।


title: द गॉडफ़ादर

text: खाड़ी क्षेत्र के रैप कलाकार मैक ड्रे ने अपने गाने "माफ़ियोसो" की ताल के लिए "द गॉडफ़ादर वाल्ट्ज़" की धुन का उपयोग किया।


title: द गॉडफ़ादर

text: जॉन बेलुशी, सैटरडे नाइट लाइव स्केच के एक चिकित्सा सत्र में वीटो कोरलियॉन के रूप में प्रकट हुए, ताकि टटाग्लिया परिवार के प्रति अपनी भावनाओं को सही तौर पर व्यक्त कर सके, जो उनके क्षेत्र में अपना ज़ोर दिखाने के अलावा, "मेरे बेटे सैन्टिनो को 56 बार गोली मारी" .


title: द गॉडफ़ादर

text: मार्च 2006 में, इलेक्ट्रॉनिक आर्ट्स द्वारा "द गॉडफ़ादर" का एक वीडियो गेम संस्करण जारी किया गया। मौत से पहले, मार्लन ब्रैंडो ने वीटो के लिए स्वर देने का काम किया, लेकिन, ब्रैंडो के बिगड़ते स्वास्थ्य के फलस्वरूप ध्वनि की ख़राब गुणवत्ता के कारण, रिकॉर्डिंग के केवल कुछ अंशों का इस्तेमाल किया जा सका। "लुप्त हिस्सों" के लिए उन्हीं के समान स्वर का उपयोग किया गया। जेम्स कान, रॉबर्ट डुवाल और एबे विगोडा ने अपनी आवाज़ और प्रतिरूप उपलब्ध कराए और "गॉडफ़ादर" के कई अन्य कलाकारों के प्रतिरूप भी इस खेल में मौजूद थे। लेकिन, ऍल पचीनो का प्रतिरूप और आवाज़ (माइकल कोरलियॉन) खेल में शामिल नहीं था, क्योंकि ऍल पचीनो ने अपने प्रतिरूप और स्वर को विशेष रूप से "" वीडियो गेम में प्रयोग के लिए बेचा था। अप्रैल 2005 में फ़्रांसिस फ़ोर्ड कोपोला ने कहा कि उन्हें सूचित नहीं किया गया और वे पैरामाउंट द्वारा खेल के उत्पादन को अनुमत करने का अनुमोदन नहीं करते हैं और खुले आम इस क़दम की आलोचना की।


title: जॉर्ज क्लूनी

text: जॉर्ज तिमोथी क्लूनी (जन्म 6 मई 1961) एक अमेरिकी अभिनेता, फ़िल्म निर्देशक, निर्माता और पटकथा लेखक हैं। क्लूनी ने बड़े बजट की ब्लॉकबस्टर फ़िल्मों में अभिनय द्वारा, वाणिज्यिक तौर पर जोखिम भरी परियोजनाओं के निर्माता व निर्देशक के रूप में और साथ ही, सामाजिक और उदारवादी राजनीतिक सक्रियता के प्रति अपने कार्य को संतुलित किया है। 31 जनवरी 2008 को संयुक्त राष्ट्र ने क्लूनी को "शांति का दूत" ख़िताब दिया।


title: जॉर्ज क्लूनी

text: क्लूनी का जन्म लेक्सिंगटन, केंटुकी में हुआ था। उनकी मां, नीना ब्रूस (उर्फ़ वॉरेन), एक पूर्व पेजेंट क्वीन थीं; उनके पिता निक, एक पत्रकार, एंकरमैन, गेम शो और अमेरिकी मूवी क्लासिक के मेजबान और राजनेता बनने के आकांक्षी हैं। क्लूनी जर्मन और आयरिश मूल के हैं; उनके पैतृक प्रपितामह दंपति, निकोलस क्लूनी (किलकेन्नी काउंटी के) और ब्रिजेट बाइरन, आयरलैंड से संयुक्त राज्य अमेरिका में आकर बस गए। उनकी एक बड़ी बहन है, अडेलिया (उर्फ़ एडा) और उनके चचेरे भाई अभिनेता माइग्युवेल और राफेल फ़ेरर हैं, जो उनकी चाची, गायिका रोज़मेरी क्लूनी और अभिनेता जोस फ़ेरर के बेटे हैं। वे एक और गायिका, डेबी बूने के भी संबंधी हैं, जिसने जोस और रोज़मेरी के बेटे, गेबरियल फ़ेरर से शादी की। छोटी उम्र से ही, क्लूनी अपने पिता के सेट के आस-पास भटकते रहते थे, अक्सर शो में भाग लेते हुए, जहां वे भीड़ के पसंदीदा साबित हुए.


title: जॉर्ज क्लूनी

text: क्लूनी ने अपनी शिक्षा फ़ोर्ट मिशेल, केंटुकी में ब्लेस्ड सेक्रमेंट स्कूल में शुरू की। ओहियो में अपने बचपन का कुछ हिस्सा बिताते हुए, उन्होंने कोलंबस में सेंट माइकल स्कूल, मेसन, ओहियो में सेंट सुसाना स्कूल में भाग लिया। मिडिल स्कूल में, क्लूनी को बेल पक्षाघात हुआ, जो एक ऐसी नाज़ुक हालत थी, जिसमें चेहरा आंशिक रूप से लकवाग्रस्त हो जाता है। रोग एक साल के भीतर चला गया। "वह मेरे जीवन का सबसे बुरा समय था," 2003 में "मिरर" से उन्होंने कहा. "आपको पता है बच्चे कैसे क्रूर हो सकते हैं। मेरी नक़ल उतारी जाती और ताने मारे जाते थे, लेकिन इस अनुभव ने मुझे मज़बूत बनाया."


title: जॉर्ज क्लूनी

text: उनके माता-पिता अंततः ऑगस्टा, केंटुकी चले गए, जहां क्लूनी ने ऑगस्टा हाई स्कूल में भाग लिया। उन्होंने कहा कि स्कूल में उन्हें सभी विषयों में ए और एक में बी दर्जा मिला, और वे एक उत्साही बेसबॉल और बास्केटबॉल खिलाड़ी थे। एक समय उन्होंने क़ानून में कॅरिअर बनाने की सोची, लेकिन बाद में पीछे हट गए। उन्होंने 1977 में पेशेवर बेसबॉल खेलने के लिए सिनसिनाटी रेड्स में कोशिश की थी, लेकिन उनसे अनुबंध की पेशकश नहीं की गई। वे खिलाड़ी कट के पहले दौर में उत्तीर्ण नहीं हो पाए. उन्होंने 1979 से 1981 तक नार्थन केंटुकी यूनिवर्सिटी में भाग लिया, जहां उन्होंने इतिहास और राजनीति विज्ञान की पढ़ाई की और, कुछ समय के लिए यूनिवर्सिटी ऑफ़ सिनसिनाटी में भी, लेकिन दोनों विश्वविद्यालयों से स्नातक पूरा नहीं किया। उन्होंने पुरुषों के सूट बेचने और तंबाकू की बिक्री जैसे छोटे-मोटे काम किए।


title: जॉर्ज क्लूनी

text: 1984 में उन्हें पहली बड़ी भूमिका, एक अल्पकालिक सिटकॉम "E/R" में मिली (इसे अधिक लोकप्रिय अस्पताल ड्रामा "ER" न समझा जाए, जिसमें एक दशक बाद क्लूनी ने भी अभिनय किया). उन्होंने "द फ़ैक्ट्ज़ ऑफ़ लाइफ़" श्रृंखला में हैंडीमैन की भूमिका निभाई. उन्होंने "द गोल्डन गर्ल्स" की एक कड़ी में जासूस, बॉबी हॉपकिन्स का किरदार निभाया। उनको पहला महत्वपूर्ण मौक़ा मिला सिटकॉम "रोज़ीन" में, जिसमें उन्होंने रोज़ीन बर्र के रोबदार बॉस बूकर ब्रूक्स के रूप में, एक अर्ध-नियमित सहायक भूमिका निभाई, जिसके बाद "बेबी टॉक" में कंस्ट्रक्शन वर्कर और फिर, "सिस्टर्स" में सेक्सी जासूस के किरदार में नज़र आए। 1988 में, क्लूनी ने "रिटर्न ऑफ़ द किलर टोमाटोस" में भी एक भूमिका निभाई.


title: जॉर्ज क्लूनी

text: क्लूनी ने ख्याति अर्जित की, जब उन्हें 1994 से 1999 तक लोकप्रिय NBC ड्रामा "ER" में, एंथनी एडवर्ड्स और नोवा वाइल के किरदारों के खिलाफ़ डॉक्टर डग रॉस की भूमिका निभाने के लिए चुना गया और शो के पंद्रहवें और अंतिम सीज़न में वे अतिथि कलाकार के रूप में लौटे. क्लूनी ने डेबोरा लियोनी के साथ उनकी निर्माण कंपनी मिराडॉर एंटरटेनमेंट में भी भागीदार बने।


title: जॉर्ज क्लूनी

text: क्लूनी ने "ER" में अभिनय करते समय, फ़िल्मों में भी काम करना शुरू किया, जहां उनकी पहली महत्वपूर्ण हॉलीवुड भूमिका, रॉबर्ट रॉड्रीग्वेज़ द्वारा निर्देशित "फ़्रॉम डस्क टिल डॉन" में थी। उन्होंने यह सफलता मिशेल फ़ाइफ़र के साथ "वन फ़ाइन डे" और निकोल किडमैन के साथ "द पीसमेकर" में दोहराई, जहां बाद वाली फ़िल्म ड्रीमवर्क्स SKG स्टूडियो की प्रारंभिक फ़ीचर लेंथ रीलिज़ थी। इसके बाद क्लूनी को "बैटमैन एंड रॉबिन" में नए बैटमैन के रूप में लिया गया (वैल किलमर की जगह, जिन्होंने इससे पहले मिशेल कीटन की जगह ली थी), जिसने बॉक्स ऑफिस पर मध्यम दर्जे की सफलता पाई, पर आलोचनात्मक रूप से विफल रही (स्वयं क्लूनी ने भी फ़िल्म को "पैसों की बर्बादी" कहा). 1998 में उन्होंने जेनिफ़र लोपेज़ के सम्मुख "आउट ऑफ़ साइट" में काम किया। यह निर्देशक स्टीवन सोडरबर्घ के साथ कई सहयोगों की शुरूआत थी। "ER" के साथ अपने अनुबंध के अंतिम सप्ताहों के दौरान उन्होंने "थ्री किंग्स" में भी अभिनय किया।


title: जॉर्ज क्लूनी

text: 1999 में, क्लूनी ने अपने फ़िल्मी कॅरिअर को आगे बढ़ाने के लिए, "ER" की भूमिका को छोड़ दिया और इसके केवल 6वें और 15वें तथा अंतिम सीज़न में फिर से दो छोटी भूमिकाओं में लौटे.


title: जॉर्ज क्लूनी

text: "ER" छोड़ने के बाद, क्लूनी ने "द परफ़ेक्ट स्टॉर्म" और "ओ ब्रदर, व्हेयर आर दाऊ?" जैसी हॉलीवुड की बड़ी सफल फ़िल्मों में काम किया। 2001 में, उन्होंने दुबारा "ओशन्स लेवेन" के लिए सोडरबर्घ के साथ जोड़ी बनाई, जो 1960 के दशक की इसी नाम से बनी रैट पैक के फ़िल्म की रीमेक थी। आज तक भी, यह क्लूनी की सबसे सफल व्यावसायिक फ़िल्म रही है, जिसने विश्व भर में $444 से ज़्यादा कमाई की। फ़िल्म ने क्लूनी अभिनीत दो और उत्तरवर्ती कहानियों को जन्म दिया, 2004 में "ओशन्स ट्वेल्व" और 2007 में "ओशन्स थर्टीन" . 2001 में, क्लूनी ने स्टीवन सोडरबर्घ के साथ मिल कर, प्रोडक्शन स्टूडियो सेक्शन एइट की स्थापना की।


title: जॉर्ज क्लूनी

text: उन्होंने 2002 में, टी.वी. निर्माता चक बैरिस की आत्मकथा के फ़िल्मी रूपांतरण, "कनफ़ेशन्स ऑफ़ ए डेंजरस माइंड" के साथ पहली बार बतौर निर्देशक शुरूआत की। हालांकि फ़िल्म ने बॉक्स ऑफिस पर अच्छा प्रदर्शन नहीं दिखाया, लेकिन आलोचकों और दर्शकों ने क्लूनी के निर्देशन की समान रूप से प्रशंसा की।


title: जॉर्ज क्लूनी

text: 2005 में, क्लूनी ने "सीरियाना" में अभिनय किया, जो मोटे तौर पर पूर्व केन्द्रीय खुफ़िया एजेंसी के एजेंट रॉबर्ट बेयर और मध्य पूर्व में एक एजेंट होने के अपने संस्मरणों पर आधारित था। उसी वर्ष उन्होंने "गुड नाइट एंड गुड लक" को निर्देशित, निर्मित और उसमें अभिनय किया, जो 1950 दशक के टेलीविजन पत्रकार एडवर्ड आर. मुर्रो की सीनेटर जोसेफ़ मॅकार्थी के साथ प्रसिद्ध वाक युद्ध से संबंधित फ़िल्म थी। सीमित रिलीज़ के बावजूद, दोनों फ़िल्मों ने आलोचकों की प्रशंसा पाई और उपयुक्त बॉक्स ऑफिस लाभ कमाया. 2006 के अकादमी पुरस्कारों में, क्लूनी को "गुड नाइट एंड गुड लक" के लिए सर्वश्रेष्ठ निर्देशक और सर्वश्रेष्ठ मूल पटकथा के लिए और "सीरियाना" के लिए सर्वश्रेष्ठ सहायक अभिनेता के रूप में नामित किया गया। वे ऑस्कर के इतिहास में पहले व्यक्ति बने, जिन्हें एक ही वर्ष, फ़िल्म को निर्देशित करने और एक और में अभिनय के लिए नामांकित किया गया। उन्होंने "सीरियाना" में अपनी भूमिका के लिए पुरस्कार जीता।


title: जॉर्ज क्लूनी

text: क्लूनी ने सोडरबर्घ द्वारा निर्देशित एक फ़िल्म-नॉइर "द गुड जर्मन" में काम किया। यह फ़िल्म द्वितीय विश्व युद्ध के बाद की जर्मनी में सेट की गई है।


title: जॉर्ज क्लूनी

text: क्लूनी ने अक्टूबर 2006 में अमेरिकी सिनेमाथिक पुरस्कार प्राप्त किया, जो मनोरंजन उद्योग में एक ऐसे कलाकार को दिया जाने वाला सम्मान है जिसने "मोशन पिक्चर्स की कला में महत्वपूर्ण योगदान" दिया हो। 22 जनवरी 2008 को क्लूनी, "माइकल क्लेटन" में अपनी भूमिका के लिए बतौर सर्वश्रेष्ठ अभिनेता नामांकित हुए, लेकिन "देयर विल बी ब्लड" के लिए डैनियल डे-लुइस से हार गए।


title: जॉर्ज क्लूनी

text: "गुड नाइट एंड गुड लक" की सफलता के बाद, क्लूनी ने कहा कि उन्होंने निर्देशन में अपनी अधिक ऊर्जा समर्पित करने की योजना बनाई है। क्लूनी ने फ़िल्म "लेदरहेड्स" का निर्देशन किया, जिसमें उन्होंने अभिनय भी किया। क्लूनी साक्षात्कारों में आत्म-निंदा करने वालों में हैं, जिन्होंने अप्रैल, 2008 में STV से कहा कि "लेदरहेड्स", उनकी हल्की फ़िल्मों में से एक, "शांति के लिए रोना" है। उसी साक्षात्कार में जब अभिनेता जॉर्ज क्लूनी और निर्देशक जॉर्ज क्लूनी के बीच सामंजस्य के बारे में पूछा गया, तो उन्होंने कहा, "बहुत ज़्यादा अहंकार मौजूद है।.. इसलिए मैं सिर्फ़ कलाकारों पर अपनी भड़ास निकालता हूं."


title: जॉर्ज क्लूनी

text: इसके बाद क्लूनी ने "द मेन हू स्टेर एट गोट्स" में ईवान मॅकग्रेगर और केविन स्पेसी के साथ अभिनय किया, जिसे उनके दोस्त ग्रैंट हेसलोव ने निर्देशित किया और जो नवंबर 2009 में रिलीज़ हुई। इसके अलावा, नवंबर 2009 में उन्होंने वेस एंडरसन की "फ़ैन्टास्टिक फ़ॉक्स" में मिस्टर फ़ॉक्स के लिए स्वर दिया। क्लूनी ने "अप इन द एयर" में भी काम किया, जिसे पहले सीमित तौर पर रिलीज़ किया और फिर 25 दिसम्बर 2009 को व्यापक रूप से जारी किया गया। इसे "जूनो" हेल्मर जेसन रेइटमैन ने निर्देशित किया था। इस फ़िल्म में अपने अभिनय के लिए उन्हें गोल्डन ग्लोब और स्क्रीन एक्टर्स गिल्ड अवार्ड के लिए नामित किया गया है।


title: जॉर्ज क्लूनी

text: क्लूनी का प्रतिनिधित्व क्रिएटिव आर्टिस्ट्स एजेंसी (CAA) के सह-अध्यक्ष ब्रायन लाउर्ड ने किया है।


title: जॉर्ज क्लूनी

text: "साउथ पार्क" के रचनाकार मैट स्टोन और ट्रे पार्कर ने क्लूनी को "बिग गे एल्स बिग गे बोट राइड" की कड़ी में स्टैन मार्श के समलैंगिक कुत्ते स्पार्की की आवाज़ के रूप में शो में भूमिका निभाने के लिए आमंत्रित किया, जो एक ऐसी भूमिका है, जिसमें सामान्य कुत्ते के शोर को छोड़ कर, कोई भी संवाद नहीं है। बाद में उन्होंने फ़िल्म में काम किया।"" अपने इतिहास के बावजूद, शो के रचनाकार, पार्कर और स्टोन ने अपनी फ़ीचर फ़िल्म में क्लूनी के मुखर राजनीतिक विचारों के लिए निंदा की। "" तथापि, बाद में क्लूनी ने कहा कि अगर फ़िल्म में उनका मज़ाक "नहीं" उड़ाया जाता, तो वे आहत न होते. कड़ी स्मग अलर्ट! में भी उनका उल्लेख हुआ है, जो 78वें अकादमी पुरस्कार में उनके स्वीकृति भाषण की हंसी उड़ाता है।


title: जॉर्ज क्लूनी

text: 8 जुलाई 2005 को समाचार रिपोर्टों ने कहा कि क्लूनी सिंडी क्राफ़ोर्ड के पति रैंडे गर्बर के साथ, लास वेगास में एक नए कैसीनो होटल की डिज़ाइन और निर्माण पर काम करेंगे। उसी वर्ष, 29 अगस्त को क्लूनी ने आधिकारिक तौर पर लैस रैमब्लास रिज़ॉर्ट परियोजना में अपनी भागीदारी की घोषणा की। बहरहाल, यह परियोजना कभी सफल नहीं हुई और जिस संपत्ति पर होटल को बनाया जाना था, उसे जून 2006 में बेच दिया गया।


title: जॉर्ज क्लूनी

text: फिएट, नेसप्रेस्सो और मार्टिनी वरमाउथ जैसे उत्पादों के लिए अमेरिका के बाहर स्वर देने वाले के रूप में कार्य करने के बाद, क्लूनी ने 2005 में शुरू होने वाली बडवेसर विज्ञापनों की एक श्रृंखला के लिए अपनी आवाज़ दी (जो यथा सितंबर, 2007 चल रही थी). सितंबर, 2007 में, जब एक इतालवी पत्रकार, एलेक्स मीनेहैन ने क्लूनी से पूछा कि उस समय वेनिस फ़िल्म महोत्सव में प्रवर्तित की जाने वाली अपनी फ़िल्म, माइकल क्लेटन के उद्देश्य के साथ, वे कैसे बहुराष्ट्रीय कंपनियों के उत्पादों के विज्ञापन का समन्वय करते हैं, तो क्लूनी ने अपने काम की सफाई दी।


title: जॉर्ज क्लूनी

text: अगस्त, 2006 में क्लूनी और ग्रैंट हेसलोव ने एक नई कंपनी शुरू की: "स्मोकहाउस पिक्चर्स" . क्लूनी और निर्देशक स्टीवन सोडरबर्घ की निर्माण कंपनी सेक्शन एइट प्रोडक्शन्स में हेसलोव, टेलीविज़न के अध्यक्ष थे। क्लूनी शोटाइम के लिए "द फ़ाल ऑफ़ बॉब" शीर्षक के साथ एक टेलीविजन श्रृंखला तैयार और निर्माण कर रहे हैं।


title: जॉर्ज क्लूनी

text: क्लूनी उन सिर्फ़ तीन लोगों में से एक हैं, जिन्हें "पीपल मैगज़ीन" ने दो बार "सेक्सिएस्ट मैन अलाइव" का ख़िताब दिया, 1997 में पहले और 2006 में दुबारा.


title: जॉर्ज क्लूनी

text: जुलाई 2008 में क्लूनी को परदे पर प्रस्तुत सबसे ख़राब बैटमैन घोषित किया गया। "बैटमैन को जुनून वाला और अंधा होना चाहिए [...] लेकिन क्लूनी पूरी तरह शांत, व्यंग्यपूर्ण तरीक़े से निर्लिप्त और आत्म-जागरूकता वाले हैं।" अभिनेता से कोई टिप्पणी नहीं मिली है। हालांकि, सार्वजनिक रूप से कई बार उन्होंने बैटमैन के रूप में अपने अभिनय की आलोचना की है।


title: जॉर्ज क्लूनी

text: क्लूनी ने एक बार तालिया बालसम (1989-93) से शादी की थी। ब्रिटिश मॉडल लिसा स्नोडान के साथ उनका पांच साल का ऑन/ऑफ़ का संबंध रहा था। बाद में, सारा लार्सन उनकी प्रेमिका बनीं, उस समय, क्लूनी ने कहा कि वे फिर कभी शादी नहीं करेंगे। उनका अभिनेत्री जिंजर लिन एलन के साथ भी संबंध था। 1995 में, क्लूनी ने कैमरन डियाज़ और फ्रांसिस फिशर को डेट किया।


title: जॉर्ज क्लूनी

text: 2009 की शुरूआत में, एक भारतीय समाचार पत्र ने अटकलें लगाई कि क्लूनी चुपके से फातिमा भुट्टो से डेटिंग कर रहे हैं, जो पाकिस्तान के पूर्व प्रधानमंत्री जुल्फ़िकार अली भुट्टो की पोती और मारी गई पाकिस्तान की पूर्व प्रधानमंत्री बेनज़ीर भुट्टो की भतीजी हैं। बाद में, 2009 के दौरान, क्लूनी ने एलिसाबेट्टा कैनालिस के साथ डेटिंग शुरू कर दी। 53 साल के जॉर्ज ने फिर 36 साल की ब्रितानी वकील अमाल क्लूनी/अलमुद्दीन से शादी की।


title: जॉर्ज क्लूनी

text: 21 सितंबर 2007 को, क्लूनी और उनकी प्रेमिका सारा लार्सन, न्यू जर्सी के वीहॉकेन में एक मोटर-साइकिल दुर्घटना में घायल हो गए। क्लूनी की मोटर-साइकिल को एक कार ने टक्कर मार दी थी। कार के ड्राइवर ने सूचित किया कि क्लूनी ने दाईं ओर से गुज़रने की कोशिश की, जबकि क्लूनी ने कहा कि चालक ने बाएं का संकेत दिया और फिर अचानक दाईं ओर मुड़ने का फ़ैसला किया और मोटर-साइकिल को काटा. क्लूनी की एक पसली टूट गई, रोड रैश तथा ड्यूरा के फटने की वजह से, मस्तिष्क की चोट से उत्पन्न जटिलताओं का सामना करना पड़ा. उन्हें न्यू जर्सी में नार्थ बर्जन के पैलिसाडेस मेडिकल सेंटर में इलाज और रिहा किया गया। 9 अक्टूबर 2007 को, दो दर्जन से अधिक अस्पताल के स्टाफ सदस्यों को, संघीय कानून के उल्लंघन में, क्लूनी के मेडिकल रिकॉर्ड देखने के लिए बिना वेतन निलंबित कर दिया गया। खुद क्लूनी ने शीघ्र ही अस्पताल रिकॉर्ड विषय पर एक बयान जारी करते हुए कहा कि किसी को सज़ा नहीं दी जानी चाहिए। उन्होंने कहा "इसके बारे में मैंने पहली बार सुना है। और जहां मैं रोगी की गोपनीयता के अधिकार में विश्वास रखता हूं, वहीं मैं आशा करता हूं कि चिकित्सा कर्मचारियों को बिना निलंबित किए मामला सुलझाया जाएगा."


title: जॉर्ज क्लूनी

text: क्लूनी के पास एक वियतनामी 280-पाउंड का, काले कड़े बालों वाला, मैक्स नामक मटके जैसी तोंद का सुअर था, जो उनके साथ अठारह वर्षों के लिए रहा। उन्होंने पहले अपने साथ रहने वाली, पूर्व प्रेमिका केली प्रेस्टन को उपहार स्वरूप उसे दिया था, लेकिन उनसे अलग होने के बाद केली ने उसे क्लूनी के साथ ही रहने दिया। 1 दिसम्बर 2006 को मैक्स की मृत्यु हो गई। उनके पास, मशहूर हास्य जोड़ी, एबट और कॉस्टेलो के नाम पर, बड और लउ नामक दो बुलडॉग भी थे। बाद में दोनों कुत्तों की मौत हो गई, जिनमें से एक रैटल-सर्प काटने से मरा.


title: जॉर्ज क्लूनी

text: 4 अप्रैल 2008 को "वेराइटी" ने ख़बर दी कि "लेदरहेड्स" से जुड़े विवाद की वजह से क्लूनी ने चुपचाप राइटर्स गिल्ड ऑफ़ अमेरिका से इस्तीफ़ा दे दिया। क्लूनी ने, जो इस फ़िल्म के निर्देशक, निर्माता और अभिनेता हैं, कहा कि उन्होंने फ़िल्म के, "केवल दो दृश्यों के अलावा" पूरे लेखन में योगदान दिया था और अपने लेखन के लिए, डंकन ब्रांटले और 17 साल से इस परियोजना पर काम करने वाले, रिक रेइली के साथ श्रेय चाहते थे। एक मध्यस्थता वोट में, क्लूनी को 2-1 से हारना पड़ा और अंततः उन्होंने इस निर्णय की वजह से संघ से हट जाने का फ़ैसला किया। क्लूनी अब तकनीकी रूप से एक "वित्तीय कोर स्थिति" वाले ग़ैर-सदस्य हैं, अर्थात् अब WGA के नियमों के अनुसार उन्होंने अपने मतदान का अधिकार खो दिया है और वे चुनाव नहीं लड़ सकते हैं या सदस्यता की बैठकों में भाग नहीं ले सकते हैं। उन्हें अपना बकाया चुकाना जारी रखना होगा, लेकिन "असंगत" WGA गतिविधियों, जैसे कि राजनैतिक और पक्षसमर्थन के प्रयासों के लिए क्रमभंग का अधिकार पाते हैं। उनका निर्णय भी अपरिवर्तनीय है। पहले, क्लूनी WGA के एक सक्रिय सदस्य थे, यहां तक कि गुड नाइट एंड गुड लक लिखने के लिए अकादमी पुरस्कार-नामांकन भी प्राप्त किया था। इस समय वे ग्रैंट हेसलोव के साथ दो पटकथाओं का लेखन कर रहे हैं।


title: जॉर्ज क्लूनी

text: मिशेल सुलैमान ने अपने लेख सेलिब्रिटी चैटर: अप क्लोज़ विथ जॉर्ज क्लूनी, में लिखा, जो स्टाफ़ राइटर में प्रकाशित हुआ (2/3/03) "जिस दिन हमने बातचीत की, उसी दिन सुर्खियों में था कि क्लूनी फ़िल्म पुरस्कारों के एक रात्रि भोज में सम्मिलित हुए थे और उन्होंने जो कहा, उसे कुछ लोग चार्लटन हेसटन के बारे में एक अनुचित टिप्पणी के रूप में मानते हैं। जैसे कि पहले सिंडिकेटेड स्तंभकार लिज़ स्मिथ ने ख़बर दी, क्लूनी एक राष्ट्रीय बोर्ड के समीक्षा कार्यक्रम में बोल रहे थे और उन्होंने कहा: "चार्लटन हेस्टन ने आज फिर से घोषणा की कि वे अल्ज़ाइमर से पीड़ित हैं।" इसे याद करते हुए, क्लूनी ने कहा, "यह एक मज़ाक था, ... उन्होंने ग़लत रूप से उद्धृत किया है। मैंने कहा था कि 'NRA के अध्यक्ष ने आज घोषणा की है कि ...' (फ़िल्म निर्माता) माइकल मूर को बस अभी एक पुरस्कार मिला है। वैसे भी, एक स्कूल में गोली चलने की घटना के बाद, चार्लटन हेस्टन अपने सिर पर बंदूक के साथ पधारते हैं और फिर वृत्तचित्र में कहते हैं कि जातीय विविधता के कारण अमेरिका में हिंसा की समस्याएं हैं। मुझे लगता है कि उन्हें जो भी हिट मिले, उसे स्वीकार कर लेनी चाहिए. यह सिर्फ़ एक मज़ाक था। वह तो कोई और इससे बड़ी कहानी बनाने की कोशिश कर रहा था।" जब पूछा गया कि क्या अभिनेता ने अपनी टिप्पणी में कुछ ज़्यादा तो नहीं कह दिया, क्लूनी ने यह कहते हुए जवाब दिया,"मुझे परवाह नहीं है। चार्लटन हेस्टन नेशनल राइफ़ल एसोसिएशन के प्रधान हैं, कोई उनके बारे में कुछ भी कहे, उन्हें सुनना होगा."  क्लूनी की चाची, रोज़मेरी क्लूनी का ज़िक्र करते हुए, खुद हेस्टन ने टिप्पणी की, "इससे बस पता चलता है कि कभी-कभी कक्षा में एक पीढ़ी छूट जाती है". हेस्टन ने आगे क्लूनी के मज़ाक पर टिप्पणी की, "मैं उस आदमी को जानता नहीं हूं - कभी उससे मिला भी नहीं, कभी उससे बात भी नहीं की, लेकिन जॉर्ज क्लूनी के लिए मुझे खेद है-एक दिन वह अल्ज़ाइमर रोग से ग्रस्त हो सकता है। मैंने द्वितीय विश्व युद्ध में अपने देश की सेवा की. मैं उसमें बच गया - मुझे लगता है कि मैं इस आदमी के कुछ अपशब्दों से भी जीवित रहूंगा." क्लूनी ने कहा कि उन्होंने बाद में हेस्टन को एक पत्र लिख कर माफ़ी मांग ली है और उसके लिए हेस्टन की पत्नी से सकारात्मक प्रतिक्रिया मिली।


title: जॉर्ज क्लूनी

text: क्लूनी एक स्व-वर्णित राजनैतिक उदारवादी हैं। इराक युद्ध के बारे में उन्होंने कहा: "आप अपने दुश्मन को अब युद्ध के माध्यम से और नहीं हरा सकते हैं; बजाय बदला लेने के लिए आप लोगों की एक पूरी पीढ़ी तैयार करते हैं। इन दिनों महत्वपूर्ण केवल यह है कि कौन प्रभारी है। ठीक अब वह हम हैं - कम से कम थोड़े समय के लिए ही सही. हमारे विरोधी कार बम और आत्मघाती हमलों का सहारा लेने वाले हैं, क्योंकि जीतने के लिए उनके पास और कोई दूसरा रास्ता नहीं है।... मेरा मानना है कि (रम्सफ़ेल्ड) सोचता है कि यह एक ऐसा युद्ध है, जिसे जीता जा सकता है, लेकिन ऐसी कोई बात नहीं है। हम किसी को और नहीं हरा सकते हैं।"


title: जॉर्ज क्लूनी

text: क्लूनी, पक्षप्रचारक जैक अब्रमॉफ़ की सार्वजनिक आलोचनाओं के लिए प्रसिद्ध हैं। 16 जनवरी 2006 को, "सीरियाना" के लिए सहायक भूमिका में अभिनेता द्वारा सर्वश्रेष्ठ प्रदर्शन के लिए गोल्डन ग्लोब पुरस्कार के स्वीकृति भाषण के दौरान, क्लूनी अब्रमॉफ़ को व्यंग्यपूर्ण शैली में धन्यवाद देने के लिए थोड़ी देर थम कर, कहा "कौन अपने बच्चे के पहले नाम जैक के साथ, अंत में 'ऑफ़' लगाएगा? कोई आश्चर्य नहीं कि ऐसा लड़का सताया जाएगा!"


title: जॉर्ज क्लूनी

text: क्लूनी को केंटुकी के अपने गृह राज्य में राजनीतिक पद के लिए चुनाव लड़ने हेतु राज़ी करने की कोशिश में आंदोलन चलाया गया, जबकि 2008 में अमेरिका की सीनेट के लिए क्लूनी को अल्पसंख्यक नेता मिच मॅकॉनेल के खिलाफ़ उम्मीदवारी की बात भी चली. जवाब में, क्लूनी ने कहा है, "राजनीतिक पद के लिए चुनाव लडूं? नहीं, मैं कई महिलाओं के साथ सो चुका हूं, मैंने कई नशीली दवाओं का सेवन किया है और मैं कई पार्टियों में गया हूं. क्लूनी ने 2008 राष्ट्रपति चुनाव के लिए ओबामा अभियान चलाने के दौरान, राष्ट्रपति बराक ओबामा का समर्थन किया।


title: जॉर्ज क्लूनी

text: क्लूनी को "दरफ़र संकट को उजागर करने के लिए अपनी स्टार शक्ति का उपयोग करने" के लिए टाइम पत्रिका ने 100 विश्व में सबसे प्रभावशाली व्यक्तियों में से एक गिनाया है। 2006 में दरफ़र की अपनी पहली यात्रा के बाद, क्लूनी ने अपने पिता निक के साथ टी.वी. विशेष ए जर्नी टू दरफ़र तैयार किया और अमेरिका में कार्रवाई के लिए वकालत की। लेखक इश्माइल बिया लिखते हैं: "उन्होंने अपनी लोकप्रियता का उपयोग, तहे दिल से उन लोगों की बात सामने रखने के लिए किया जो बोल नहीं पाते और यह काम उन्होंने वास्तविक चिंता और अंतर्दृष्टि तथा गहरी प्रतिबद्धता और निस्वार्थता के साथ किया, जो दुर्लभ है, पर नहीं होनी चाहिए."


title: जॉर्ज क्लूनी

text: क्लूनी दरफ़र संघर्ष का समाधान पाने के लिए वकालत में सक्रिय है। उनके प्रयासों में शामिल है ओपरा की एक कड़ी और 30 अप्रैल 2006 को वॉशिंगटन डी.सी. में दरफ़र बचाव रैली में अभिभाषण.


title: जॉर्ज क्लूनी

text: 2006 में वे इस मामले पर प्रकाश डाले जाने वाले कई आयोजनों में शामिल थे। अप्रैल में उन्होंने दरफ़र शरणार्थियों की नाटकीय स्थिति को दिखाने के लिए, एक फ़िल्म बनाने के क्रम में अपने पिता के साथ दस दिन चाड और सूडान में बिताए. सितंबर में, उन्होंने संघर्ष का समाधान खोजने और दरफ़र के लोगों की मदद के लिए संयुक्त राष्ट्र के समक्ष मांगने के लिए, नोबेल पुरस्कार विजेता एली वाइसेल के साथ मिल कर, संयुक्त राष्ट्र सुरक्षा परिषद के सामने अपनी बात रखी. दिसम्बर में, उन्होंने डॉन चीडेल और दो ओलंपिक विजेताओं के साथ चीन और मिस्र की यात्रा की, ताकि दोनों सरकारों के सामने सूडान सरकार पर दबाव डालने की मांग रखी जाए.


title: जॉर्ज क्लूनी

text: 2006 में, क्लूनी और उनके पत्रकार पिता, निक क्लूनी ने दरफ़र की यात्रा की और एक वृत्तचित्र "ए जर्नी टू दरफ़र" फ़िल्माया, जिसे अमेरिका और साथ ही ब्रिटेन और फ़्रांस में भी, केबल टीवी पर प्रसारित किया गया। 2008 में, डीवीडी पर उसे जारी किया गया, जिसकी बिक्री से प्राप्त आय को अंतर्राष्ट्रीय बचाव समिति को दान किया जा रहा है।


title: जॉर्ज क्लूनी

text: क्लूनी नॉट ऑन अवर वाच में शामिल हैं, एक ऐसा संगठन, जो दुनिया का ध्यान और संसाधन, बड़े पैमाने पर अत्याचार बंद करने और रोकने की ओर आकर्षित करता है, जिसमें ब्रैड पिट, मैट डेमन, डॉन चीडल और जेर्री वेइनट्रॉब भी साथ हैं। वे वृत्तचित्र "सैंड एंड सॉरो" के उद्घोषक और सह-प्रबंधक निर्माता हैं।


title: जॉर्ज क्लूनी

text: 25 मार्च 2007 को उन्होंने जर्मन चांसलर एंजेला मार्केल को एक खुला पत्र भेजा, जिसमें संयुक्त राष्ट्र के संकल्पों पर प्रतिक्रिया करने में ओमर अल-बशीर की विफलता के कारण, क्षेत्र में "निश्चित कार्रवाई" करने के लिए यूरोपीय संघ को निमंत्रित किया। क्लूनी ने वृत्तचित्र फ़िल्म "दरफ़र नाउ" में भाग लिया, जो दुनिया भर के लोगों को दरफ़र में चल रहे संकट को रोकने के लिए निमंत्रण देने वाला एक्शन फ़िल्म है। फ़िल्म 2 नवम्बर 2007 को जारी की गई।


title: जॉर्ज क्लूनी

text: 13 दिसम्बर 2007 को, क्लूनी और साथी कलाकार डॉन चीडल को रोम में नोबल शांति पुरस्कार विजेताओं ने सम्मिट पीस अवार्ड से सम्मानित किया। अपने स्वीकृति भाषण में क्लूनी ने कहा कि वह और चीडल "डॉन और मैं ... यहां आपके सामने विफलताओं के प्रतिरूप बन कर खड़े हैं। सच्चाई बस इतनी ही है कि जहां तक दरफ़र में हो रहे अत्याचार की बात है।.. बरसों पहले की तुलना में अब भी उनके हालात बेहतर नहीं हैं।


title: जॉर्ज क्लूनी

text: 18 जनवरी 2008 को संयुक्त राष्ट्र ने शांति के लिए संयुक्त राष्ट्र के दूत के रूप में क्लूनी की नियुक्ति की घोषणा की, जो 31 जनवरी से प्रभावी है। फरवरी 2009 में उन्होंने न्यूयॉर्क टाइम्स स्तंभकार निकोलस क्रिस्टॉफ़ के साथ गोज़ बीडा, चाड का दौरा किया।


title: माइक टायसन

text: माइकल जेरार्ड "आयरन माइक" टायसन (जन्म 30 जून 1966) एक सेवानिवृत्त अमेरिकी बॉक्सर हैं। वे अविवादित हेवीवेट चैंपियन थे और आज भी सबसे कम उम्र के WBC, WBA और IBF विश्व हेवीवेट ख़िताब विजेता बने हुए हैं। उन्होंने WBC ख़िताब सिर्फ 20 साल 4 महीने और 22 दिन की उम्र में जीता, जब उन्होंने दूसरे दौर में एक TKO द्वारा ट्रेवर बर्बिक को हराया. अपने सम्पूर्ण कॅरिअर के दौरान, टायसन अपने उग्र और भयाक्रांत कर देने वाली मुक्केबाजी शैली के लिए और साथ ही साथ रिंग के अंदर और बाहर अपने विवादास्पद व्यवहार के लिए विख्यात थे।


title: माइक टायसन

text: WBA, WBC और IBF ख़िताब पर एक साथ कब्ज़ा करने वाले वे पहले हेवीवेट चैंपियन थे।


title: माइक टायसन

text: "किड डाइनामाईट", "आयरन माइक", और 'द बैडेस्ट मैन ऑन द प्लैनेट", का उपनाम पाने वाले टायसन ने अपने पहले 19 पेशेवर मुकाबले नॉकआउट द्वारा जीते, 12 पहले ही दौर में. दुनिया के निर्विवादित हेवीवेट चैंपियन बनने के लिए, 1980 के दशक के उत्तरार्ध में उन्होंने स्प्लिंटर हेवीवेट श्रेणी में बेल्टों को एकीकृत किया। टायसन ने अपना ख़िताब खो दिया जब 11 फ़रवरी 1990 को टोकियो में वे 42-टु-1 से एक पददलित जेम्स "बस्टर" डगलस से एक KO द्वारा 10वें राउंड में हार गए।


title: माइक टायसन

text: 1992 में टायसन को डेसैरी वॉशिंगटन पर यौन हमले का दोषी पाया गया, जिसके लिए उन्होंने जेल में तीन साल बिताए. जेल से 1995 में छूटने के बाद, वे कई वापसी के मुकाबलों में उलझे. हेवीवेट ख़िताब के एक हिस्से पर उन्होंने कब्ज़ा किया लेकिन बाद में उसे इवांडर होलीफील्ड के साथ 1996 की लड़ाई में 11वें दौर के TKO द्वारा हार गए। उनके बीच हुआ 1997 का पुनर्मैच चौंकाने वाले तरीके से समाप्त हुआ, जब टायसन को होलीफील्ड के कान का हिस्सा काट लेने के कारण अयोग्य ठहरा दिया गया। 35 साल की उम्र में उन्होंने एक चैम्पियनशिप के लिए फिर से मुकाबला किया, लेकिन 2002 में लेनोक्स लुईस से नॉकआउट द्वारा हार गए। टायसन, डैनी विलियम्स और केविन मैकब्राइड से लगातार दो नॉकआउट हार के बाद, 2005 में प्रतिस्पर्धी मुक्केबाजी से सेवानिवृत्त हो गए। अपने कई मुकाबलों के लिए US$30 मिलियन पाने और अपने कॅरिअर के दौरान $300 मिलियन प्राप्त होने के बावजूद, टायसन ने 2003 में दिवालिया होने की घोषणा की.


title: माइक टायसन

text: रिंग पत्रिका के सर्वकालिक 100 सबसे महान घूंसेबाजों की सूची में उन्हें #16 स्थान प्राप्त है।


title: माइक टायसन

text: टायसन का जन्म ब्रुकलीन, न्यूयॉर्क, अमेरिका में हुआ था। उनके दो भाई-बहन: एक भाई, रॉडने और एक बहन, डेनिस. टायसन के पिता, जिमी किर्कपेट्रिक ने, जब टायसन 2 वर्ष के थे तो उनकी मां, लोर्ना स्मिथ को बच्चों का ध्यान रखने के लिए अकेला छोड़ कर, अपने परिवार को त्याग दिया. यह परिवार बेडफ़ोर्ड-स्तुवेसांट में तब तक रहा जब तक कि उनके वित्तीय बोझ ने उन्हें ब्राउन्ज़विले जाने के लिए मजबूर नहीं कर दिया, उस वक्त टायसन 10 साल के थे। वह छह साल बाद मर गई, 16 वर्षीय टायसन को मुक्केबाजी प्रबंधक और ट्रेनर कस डी अमाटो के भरोसे छोड़ कर, जो उनके कानूनी अभिभावक बने. टायसन को यह कहते उद्धृत किया गया है, "मैंने कभी अपनी मां को खुश या कभी कुछ करने पर मेरे लिए गर्वित नहीं देखा: वह मुझे सिर्फ एक उग्र लड़के के रूप में जानती थी जो गलियों में दौड़ता रहता है और नए कपड़े लेकर घर आता है जिसके लिए उसे पता रहता था कि मैंने पैसे नहीं दिए होंगे. मुझे उससे बात करने का या उसके बारे में जानने का कभी मौक़ा नहीं मिला. व्‍यावसायिक तौर पर, इसका कोई प्रभाव नहीं पड़ा, लेकिन भावनात्मक और व्यक्तिगत रूप से यह कुचलता रहता है।" अपने पूरे बचपन के दौरान टायसन उच्च अपराध वाले क्षेत्र और पड़ोस में बसे रहे. उन्हें बार-बार छोटे अपराधों के लिए और उन लोगों से लड़ते हुए पकड़ा गया, जो उसकी तेज़ आवाज़ और तुतलाने का उपहास कर रहे थे। 13 साल की उम्र तक उन्हें 38 बार गिरफ्तार किया जा चुका था। उन्होंने अंत में जॉन्सटाउन न्यूयॉर्क में ट्राइओन स्कूल फॉर बॉयज़ में दाखिला लिया। स्कूल के दौरान ही टायसन की उभरती मुक्केबाजी क्षमता को बॉबी स्टीवर्ट ने पहचाना, जो एक किशोर हिरासत केंद्र के सलाहकार और पूर्व मुक्केबाज थे। स्टीवर्ट को लगा कि टायसन एक उत्कृष्ट लड़ाकू हैं और उन्हें कस डी अमाटो से परिचित कराने से पहले कुछ महीनों तक प्रशिक्षण दिया.


title: माइक टायसन

text: टायसन को बाद में कस डी अमाटो द्वारा सुधार स्कूल से हटा दिया गया। केविन रूनी ने भी टायसन को प्रशिक्षित किया और वह कभी-कभी टेड्डी एटलस, की भी सहायता करता था, जिसे डी अमाटो द्वारा खारिज कर दिया गया था जब टायसन 15 वर्ष के थे। रूनी ने अंततः इस युवा मुक्केबाज़ के लिए सभी प्रशिक्षण कार्यों का जिम्मा संभाल लिया।


title: माइक टायसन

text: टायसन से पांच साल बड़े उनके भाई, रॉडने, लॉस एंजिल्स काउंटी-यूनिवर्सिटी ऑफ़ सदर्न कैलिफोर्निया मेडिकल सेंटर के आघात केन्द्र में एक सहायक चिकित्सक हैं। उन्होंने हमेशा अपने भाई के कॅरिअर का पूरा समर्थन किया है और टायसन के लास वेगास, नेवादा में मुक्केबाजी मुकाबलों में उन्हें अक्सर देखा गया है। जब उनसे आपसी रिश्ते के बारे में पूछा गया तो माइक ने कहा, "मेरे भाई और मैं कभी-कभी एक दूसरे से मिलते हैं और हम एक दूसरे से प्यार करते हैं," और "मेरे भाई हमेशा से कुछ थे और मैं कुछ भी नहीं था।"


title: माइक टायसन

text: टायसन ने 1982 जूनियर ओलिंपिक खेलों में हिस्सा लिया, जहां उन्होंने एक रजत पदक जीता.


title: माइक टायसन

text: 8 सेकंड वाला जूनियर ओलंपिक लघुतम नॉकआउट रिकॉर्ड टायसन के नाम है। इसके अलावा जूनियर ओलंपिक खेलों में उन्होंने हर मुकाबला नॉकआउट से जीता.


title: माइक टायसन

text: उन्होंने एक शौकिया के तौर पर हेनरी टिलमन के साथ दो बार मुकाबला किया और दोनों ही बार नज़दीकी फ़ैसले से हार गए। टिलमन ने लॉस एंजिल्स ओलंपिक में हेवीवेट स्वर्ण जीता.


title: माइक टायसन

text: टायसन ने 6 मार्च 1985 को अल्बानी, न्यूयार्क में अपना प्रथम पेशेवर मुकाबला किया। उन्होंने प्रथम दौर नॉकआउट द्वारा हेक्टर मर्सिडीज को हरा दिया. अपने पहले साल में एक पेशेवर के रूप में उन्होंने 15 मुकाबले किये. लगातार लड़ते हुए, टायसन ने अपने प्रथम 28 मुकाबलों में से 26 KO/TKO द्वारा जीता - 16 पहले दौर में. उनके विरोधियों की गुणवत्ता धीरे-धीरे जर्नीमैन लड़ाकू और बौर्डरलाइन दावेदारों तक बढ़ गई, जैसे जेम्स टिलिस, डेविड जेको, जेस फर्ग्यूसन, मिच ग्रीन और मर्विस फ्रेज़िअर. उनकी विजय लहर ने मीडिया का ध्यान आकर्षित किया, जिससे उनको अगले महान हेवीवेट चैंपियन के रूप में घोषित किया जाने लगा. डी अमाटो की, नवम्बर 1985 में मृत्यु हो गई, टायसन के पेशेवर कॅरिअर में अपेक्षाकृत जल्दी; कुछ लोगों का विचार है कि उनकी मृत्यु, टायसन के जीवन और कॅरिअर में विकास के साथ-साथ उनके द्वारा सामना किए जाने वाली भावी मुसीबतों का आरम्भ बिंदु थी।


title: माइक टायसन

text: टायसन की राष्ट्रीय स्तर पर पहली प्रसारित टीवी मुक्केबाज़ी प्रतियोगिता ट्रॉय, न्यूयॉर्क के ह्यूस्टन फील्ड हाउस में जर्नीमैन हेविवेट जेसी फर्ग्यूसन के खिलाफ़़ 16 फ़रवरी 1986 को हुई. टायसन ने पांचवें दौर में फर्ग्यूसन को अपरकट से नॉकडाउन किया, जिससे फर्ग्यूसन की नाक टूट गई।


title: माइक टायसन

text: छठे दौर के समय, फर्ग्यूसन ने पकड़ मजबूत की और आगे किसी सजा से बचने के प्रयास में टायसन को पकड़ना और जकड़ना शुरू किया। रेफरी ने फर्ग्यूसन को कई बार बॉक्स करने के आदेश का पालन करने की चेतावनी देने के बाद, अंततः छठे दौर के बीच में लड़ाई को रोक दिया. शुरू में उनके प्रतिद्वंद्वी को अयोग्य (DQ) ठहराते हुए टायसन की जीत का फ़ैसला दिया गया, बाद में उस फ़ैसले को "व्यवस्थित" करते हुए उसे एक तकनीकी नॉकआउट (TKO) द्वारा जीत बना दिया गया, जब टायसन के कॉर्नर ने विरोध करते हुए कहा कि एक DQ जीत टायसन के नॉक-आउट जीत की श्रृंखला को समाप्त कर देगी और यह कि एक नॉक-आउट ही अपरिहार्य परिणाम होता. इस संशोधित परिणाम के लिए पेश किया गया तर्क यह था कि लड़ाई वास्तव में इसलिए रुकी, क्योंकि फर्ग्यूसन आगे मुक्केबाजी जारी रखने में सक्षम नहीं था (बजाय इसके कि वह लड़ा नहीं).


title: माइक टायसन

text: 22 नवम्बर 1986 को, विश्व मुक्केबाजी परिषद (WBC) हेवीवेट चैम्पियनशिप के लिए टायसन को ट्रेवर बर्बिक के खिलाफ़ उनका पहला ख़िताबी मुकाबला प्राप्त हुआ। टायसन ने द्वितीय दौर TKO द्वारा ख़िताब जीत लिया और 20 साल और 4 महीने की उम्र में इतिहास में सबसे कम उम्र के हेवीवेट चैंपियन बन गए।


title: माइक टायसन

text: टायसन की शक्ति के कारण कई मुक्केबाज़ उनसे मुकाबला करने से डरते थे और इसे बल मिला उनकी अतुलनीय हाथों की गति, सटीकता, समन्वय, ऊर्जा और समय-निर्धारण से. टायसन अपनी बचाव क्षमताओं के लिए भी विख्यात थे। अपने पथप्रदर्शक कास डी अमाटो के सिखाए अनुसार, अपने हाथों को पीक-ए-बू शैली में ऊंचा रखते हुए, वे फिसलते और कतराकर प्रतिद्वंद्वी के घूंसे के रास्ते से निकल जाते और इस प्रयास में पास जाते हुए अपने घूंसे मारते. टायसन के ख़ास संयोजनों में से एक था अपने प्रतिद्वंद्वी के शरीर पर एक राईट हुक मारना और उसके बाद प्रतिद्वंद्वी की ठोड़ी पर एक राईट अपरकट मारना; बहुत कम ही मुक्केबाज़ इस संयोजन की मार पड़ने के बाद खड़े रह पाते थे। जेस फर्ग्यूसन और जोस रिबाल्टा इस संयोजन द्वारा गिराए गए मुक्केबाजों में शामिल हैं।


title: माइक टायसन

text: टायसन की उम्मीदें काफी ऊंची थी और उन्होंने दुनिया के सभी शीर्ष हेविवेटों से लड़ने का एक महत्वाकांक्षी अभियान शुरू कर दिया. टायसन ने जेम्स स्मिथ के खिलाफ़ 7 मार्च 1987 को लास वेगास, नेवादा में अपने ख़िताब का बचाव किया। वे सर्वसम्मत निर्णय से जीते और उन्होंने स्मिथ के विश्व मुक्केबाजी संघ (WBA) के ख़िताब को अपने मौजूदा बेल्ट में जोड़ा. 'टायसन भय' मीडिया में छाने लगा था। उन्होंने मई में एक नॉकआउट से पिन्कलोन थॉमस को छठे दौर में हराया. बारह दौर के सर्वसम्मत निर्णय में 1 अगस्त को उन्होंने टोनी टकर से अंतर्राष्ट्रीय मुक्केबाजी संघ (IBF) का ख़िताब ले लिया। सभी तीन प्रमुख बेल्ट - WBA, WBC और IBF - पर एक ही समय में कब्ज़ा करने वाले वे प्रथम हेविवेट बन गए। 1987 में एक और मुकाबला अक्टूबर में हुआ जिसमें टायसन को, 1984 ओलंपिक सुपर हेवीवेट स्वर्ण पदक विजेता टैरेल बिग्स के खिलाफ़ सातवें दौर में नॉकआउट द्वारा जीत हासिल हुई. इसके अलावा 1987 में, निंटेंडो ने अपने निंटेंडो इंटरटेनमेंट सिस्टम के लिए वीडियो गेम, माइक टायसन्स पंच-आउट!! जारी किया।


title: माइक टायसन

text: टायसन ने 1988 में तीन लड़ाइयां लड़ी. 22 जनवरी 1988 को उन्होंने लैरी होम्स का सामना किया और चौथे दौर के KO द्वारा पूर्व हेविवेट चैंपियन को हरा दिया. 75 पेशेवर मुकाबलों में, होम्स को सिर्फ इस मुकाबले में नॉकआउट हार से गुज़रना पड़ा. मार्च में, टायसन ने टोक्यो, जापान, में दावेदार टोनी टब्स के साथ लड़ाई की, जिसमें उन्होंने प्रचार और विपणन कार्य के बीच आसान जीत दर्ज की.


title: माइक टायसन

text: 27 जून 1988 को, टायसन ने माइकल स्पिंक्स का सामना किया। स्पिंक्स ने, जिसने 1985 में एक 15-दौर निर्णय के द्वारा लैरी होम्स से हेवीवेट चैम्पियनशिप लिया था, रिंग में अपना ख़िताब नहीं गंवाया, लेकिन प्रमुख बॉक्सिंग संगठनों द्वारा उन्हें चैंपियन के रूप में मान्यता नहीं दी गई। होम्स ने इससे पहले IBF को छोड़ कर बाकी सभी ख़िताब छोड़ दिए थे, जिसे अंततः स्पिंक्स से छीन लिया गया जब उसने गैरी कोनी से लड़ने का चुनाव किया (5वें दौर में TKO द्वारा जीतते हुए) बजाय IBF के अव्वल दावेदार टोनी टकर से, चूंकि कोने से मुकाबले के रूप में उसे अधिक धन प्राप्त हुआ। हालांकि, होम्स को हरा कर स्पिंक्स ज़रूर लीनिअल चैंपियन बन गया और कई लोगों का ("रिंग" पत्रिका सहित) मानना था कि एक सच्चा हेवीवेट चैंपियन बनने का उसके पास एक वैध दावा है। वह मुकाबला, उस समय, इतिहास में सबसे महंगा मुकाबला था और अपेक्षाएं बहुत अधिक थीं। मुक्केबाजी के पंडित शैलियों की एक विशाल लड़ाई का अनुमान लगा रहे थे, जिसमें टायसन की आक्रामक आतंरिक लड़ाई का मुकाबला स्पिंक्स की निपुण बाह्य लड़ाई और पादक्रिया से था। लड़ाई 91 सेकंड के बाद समाप्त हो गई जब टायसन ने स्पिंक्स को पहले दौर में नॉकआउट कर दिया, कई लोगों के विचार से यह टायसन की प्रसिद्धि और मुक्केबाजी क्षमता का शिखर था। स्पिंक्स ने, जो इससे पहले अविजित रहा था, फिर कभी पेशेवर लड़ाई नहीं की.


title: माइक टायसन

text: इस अवधि के दौरान, मुक्केबाजी के बाहर टायसन की समस्याएं भी उभरनी शुरू हो गई थीं। रॉबिन गिवेंस के साथ उनकी शादी तलाक़ की तरफ अग्रसर थी, और उनका आगामी अनुबंध डॉन किंग और बिल केटन द्वारा लड़ा जा रहा था। 1988 के उत्तरार्ध में टायसन ने अपने पुराने ट्रेनर केविन रूनी को निकाल दिया, जिस व्यक्ति को कई लोग डी अमाटो की मौत के बाद टायसन के हुनर को निखारने का श्रेय देते हैं। रूनी के बिना, टायसन के कौशल का शीघ्र ही क्षरण होने लगा और वे एक मुक्के का नॉकआउट की तलाश ज़्यादा करने लगे, बजाय उस संयोजन के प्रयोग के, जिसने उन्हें सितारा बनाया. उन्होंने सिर पर भी वार करना शुरू कर दिया और प्रतिद्वंद्वी के शरीर पर पहले हमला करने की उपेक्षा की. इसके अलावा, बचाव करने की उनकी कुशलता खोने लगी और जैब करना और अंदर की तरफ अपना रास्ता बनाने की उपेक्षा करते हुए उन्होंने सीधे प्रतिद्वंद्वी की ओर बढ़ना शुरू कर दिया. 1989 में टायसन ने व्यक्तिगत अशांति के बीच केवल दो मुकाबले किये. उन्होंने फरवरी में एक ऐसी लड़ाई में लोकप्रिय ब्रिटिश मुक्केबाज़ फ्रैंक ब्रुनो का सामना किया, जिसमें ब्रूनो ने प्रथम दौर के अंत में टायसन को अचेत कर दिया, हालांकि टायसन ने आगे चल कर पांचवें दौर में ब्रूनो को नॉकआउट कर दिया. इसके बाद टायसन ने जुलाई में एक दौर में कार्ल "द ट्रुथ" विलियम्स को नॉकआउट कर दिया.


title: माइक टायसन

text: 1989 में, टायसन को ओहियो में सेन्ट्रल स्टेट यूनिवर्सिटी से ह्यूमेन लेटर्स में डॉक्टरेट की एक मानद उपाधि दी गई। 1990 तक, ऐसा लग रहा था कि टायसन ने दिशा खो दी है और उनका निजी जीवन और प्रशिक्षण आदतें अव्यवस्थित हो गई थीं। 11 फ़रवरी 1990 को एक लड़ाई में उन्होंने टोक्यो में बस्टर डगलस को निर्विवाद चैम्पियनशिप खो दी. दांव के लिए टायसन काफी पसंदीदा था, लेकिन डगलस (42/1 की कीमत के साथ) 23 दिन पहले अपनी मां को एक स्ट्रोक के कारण खो देने से, भावुकता के चरम पर था और उसने अपने जीवन की लड़ाई लड़ी. टायसन को डगलस के तीव्र जैब से रास्ता बनाना मुश्किल हो रहा था जिसकी गति उनके जैब की तुलना में की पहुंच से लाभ की स्थिति में थी। टायसन ने आठवें दौर में डगलस को एक अपरकट द्वारा ज़रूर ज़मीन पर गिरा दिया, लेकिन डगलस ने खुद को मज़बूती से संभालते हुए अगले दो दौर में टायसन को धुंआधार मारा (लड़ाई के बाद, टायसन शिविर की शिकायत थी कि गिनती धीमी गति से की गई और डगलस ने अपने पैरों पर खड़े होने के लिए दस सेकंड से अधिक लिया). 10वें राउंड में सिर्फ 35 सेकंड बाद, डगलस ने हुक के क्रूर संयोजन मारे, जिसने टायसन को उनके कॅरिअर में पहली बार कैनवास पर गिरा दिया. गिनती गिनने के बाद रेफरी ओक्टेवियो मेरन द्वारा उन्हें आउट कर दिया.


title: माइक टायसन

text: पूर्व में अपराजित "धरती के सबसे बुरे आदमी" और यकीनन पेशेवर मुक्केबाजी में उस समय के सबसे ज़्यादा भयाक्रांत करने वाले बॉक्सर, टायसन के ऊपर डगलस की नॉकआउट विजय को आधुनिक खेल के इतिहास में सबसे ज्यादा चौंकाने वाले उलटफेर के रूप में वर्णित किया गया है।


title: माइक टायसन

text: हार के बाद, टायसन ने अपनी अगली दो लड़ाई में हेनरी टिलमन और एलेक्स स्टीवर्ट को पहले दौर में हरा कर खुद को संभाला. 1984 ओलिंपिक हेवीवेट स्वर्ण पदक विजेता (1983 के पैन अमेरिकी खेलों के बॉक्सिंग हेवीवेट रजत पदक विजेता) टिलमन के ऊपर टायसन की जीत ने टायसन को अपने कॅरिअर के प्रारंभ में टिलमन के हाथों हुई शौकिया हार का बदला लेने में सक्षम बनाया. इन मुकाबलों ने, निर्विवाद वर्ल्ड हेवीवेट चैम्पियनशिप में, जिसे इवांडर होलीफील्ड ने डगलस से उसके ख़िताब के पहले बचाव में ले लिया था, एक अन्य दांव के लिए एक उन्मूलन मैच का गठन किया।


title: माइक टायसन

text: टायसन ने, जो #1 दावेदार था, 18 मार्च 1991 को लास वेगास में #2 दावेदार डोनोवन "रेज़र" रुडॉक का सामना किया। उस समय रूडॉक को सबसे खतरनाक हेविवेट के रूप में देखा जाता था और उसे सबसे कठोर मुक्का मारने वाले हेविवेटों में गिना जाता था। पूरी लड़ाई के दौरान टायसन और रूडॉक आगे और पीछे होते रहे, जब तक की रेफरी रिचर्ड स्टील ने सातवें दौर के दौरान विवादित रूप से मुकाबले को रोकते हुए टायसन के पक्ष में फ़ैसला दिया. इस निर्णय ने उपस्थित प्रशंसकों को उग्र कर दिया, जिससे दर्शकों के बीच मुकाबले के बाद की हाथापाई भड़क उठी और रेफरी को बचाते हुए रिंग से ले जाया गया।


title: माइक टायसन

text: टायसन और रूडॉक उस वर्ष जून 28 को फिर मिले, जिसके दौरान टायसन ने रूडॉक को दो बार नॉकडाउन किया और 12 राउंड के एक सर्वसम्मत निर्णय से जीत हासिल की. निर्विवाद चैम्पियनशिप के लिए टायसन और होलीफील्ड के बीच मुकाबला 1991 की शरद ऋतु में आयोजित किया गया।


title: माइक टायसन

text: टायसन और चैंपियन होलीफील्ड के बीच मैच नहीं हुआ। टायसन को जुलाई 1991 को 18 वर्षीय डेसिरी वाशिंगटन के, मिस ब्लैक रोड आइलैंड, एक इंडियानापोलिस होटल के कमरे में बलात्कार के आरोप में गिरफ्तार कर लिया गया। टायसन पर बलात्कार का मुकदमा इंडियानापोलिस न्यायालय में 26 जनवरी से 10 फ़रवरी 1992 तक चला. मुख्य अभियोजन पक्ष, डेविड ड्रेयर, जे. ग्रेगरी गैरिसन और बारबरा जे ट्रेथन ने टायसन की आकर्षक युवा महिलाओं के साथ हुई समस्याओं के इतिहास का दस्तावेजीकरण करके उनको जिम्मेदार दिखाने की कोशिश की. टायसन के बचाव वकील, कैथलीन आई. बेग्स, विन्सेन्ट जे फुलर और एफ. लेन हर्ड ने टायसन को निर्दोष शिकार के रूप में पेश करने की कोशिश की और वॉशिंगटन को प्रचार पाने के लिए टायसन को चोट पहुंचाने वाली एक कठोर और तिकड़मबाज़ लोमड़ी बताया.


title: माइक टायसन

text: डेसिरी वाशिंगटन ने साक्षी कटघरे में दावा किया कि उसे टायसन ने 19 जुलाई 1991 को 1:36 प्रातः एक फोन किया और उसे एक पार्टी के लिए आमंत्रित किया। टायसन की लिमोसिन में बैठने के बाद, वॉशिंगटन ने दावा किया कि टायसन ने उसके साथ कुछ आपत्तिजनक हरकतें की. होटल के कमरे में आने के बाद, उसने दावा किया कि टायसन ने उसे अपने बिस्तर पर नीचे गिरा दिया और रुक जाने की उसकी अपील के बावजूद बलात्कार किया। बाद में वह कमरे से बाहर भाग गई और टायसन के चालक से उसे वापस उसके होटल में पहुंचाने के लिए कहा. फुलर द्वारा प्रतिपरीक्षा करने पर, वॉशिंगटन यह स्वीकार करने पर मजबूर हो गई कि उसके पास टायसन के होटल के कमरे से निकल जाने के कई मौके थे, लेकिन उसने ऐसा करने का चुनाव नहीं किया। फुलर ने, पुरुषों को यौन रूप से भड़काने की वॉशिंगटन के इतिहास की भी जांच की.


title: माइक टायसन

text: वाशिंगटन की कहानी का आंशिक समर्थन टायसन के चालक, वर्जीनिया फोस्टर की गवाही से मिला, जिसने डेसिरी वाशिंगटन के सदमे की स्थिति की पुष्टि की. इसके अलावा डॉ॰ थॉमस रिचर्डसन से गवाही मिली, आपातकालीन कक्ष चिकित्सक, जिन्होंने घटना के 24 घंटे से अधिक के बाद वॉशिंगटन की जांच की और पुष्टि की कि वॉशिंगटन का वास्तव में बलात्कार हुआ होगा।


title: माइक टायसन

text: फुलर की प्रत्यक्ष परीक्षा के तहत, साक्षी कटघरे से टायसन ने दावा किया कि सब कुछ वाशिंगटन के पूर्ण सहयोग के साथ हुआ और उन्होंने दावा किया कि उन्होंने उसके साथ ज़बरदस्ती नहीं की. लेकिन जब गैरीसन ने उनके साथ जिरह किया तो टायसन ने वॉशिंगटन को गुमराह करने के दावों का खंडन किया और जोर देकर कहा कि वह उनके साथ यौन संबंध बनाना चाहती थी। जिरह के दौरान टायसन द्वारा सवालों के विरोधी और रक्षात्मक जवाबों के कारण, यह माना जाता है कि उनके व्यवहार के कारण जूरी ने उन्हें नापसंद किया जिन्हें वे पाशविक और घमंडी लगे.


title: माइक टायसन

text: जूरी द्वारा लगभग 10 घंटे की चर्चा के बाद, टायसन को बलात्कार के आरोप में 10 फ़रवरी 1992 को दोषी ठहराया गया।


title: माइक टायसन

text: इंडियाना कानून के तहत, एक प्रतिवादी जिसे एक अपराध का दोषी पाया गया है, उसे अपनी जेल की सज़ा, फ़ैसले के तत्काल बाद शुरू करनी होगी. 26 मार्च को, उन्हें 10 साल की सजा मिली, छह साल जेल में और चार परिवीक्षा में, और तीन साल की सज़ा काटने के बाद उन्हें मार्च 1995 में रिहा कर दिया गया। जेल में अपनी सज़ा काटने के दौरान, टायसन इस्लाम में परिवर्तित हो गए।


title: माइक टायसन

text: टायसन ने फिर तब तक मुकाबला नहीं किया, जब तक कि उन्हें 1995 में जेल से पैरोल नहीं मिला. उन्होंने पीटर मेकनेली और बस्टर माथिस जूनियर के साथ अपना वापसी मुकाबला किया, जिसे उन्होंने आसानी से जीत लिया। जेल से रिहा होने के बाद टायसन की पहली लड़ाई में लोगों की रूचि इतनी अधिक थी कि इसने दुनिया भर में US$ 96 मिलियन से भी अधिक की कमाई की, जिसमें शामिल था PPV टीवी के लिए अमेरिका में रिकॉर्ड $63 मिलियन. इस मुकाबले को 1.52 मिलियन घरों द्वारा खरीदा गया, जिसने उस समय के लिए PPV दर्शकों की संख्या और राजस्व, दोनों में रिकॉर्ड स्थापित किया। 89 सेकेण्ड की इस संक्षिप्त लड़ाई को, जिसमें टायसन का सामना करने में मेकनेली तेज़ी से टूट गया, आलोचना प्राप्त हुई कि टायसन के प्रबंधन ने उनकी वापसी के लिए "टोमेटो कैन" खड़े किये, आसानी से पराजित और अयोग्य मुक्केबाज.


title: माइक टायसन

text: उन्होंने मार्च 1996 में फ्रैंक ब्रुनो से तीसरे दौर में उसे नॉकआउट करते हुए, आसानी से WBC ख़िताब जीत कर एक बेल्ट पुनः हासिल कर ली (उनकी दूसरी लड़ाई). टायसन ने उस वर्ष सितंबर में एक राउंड में चैंपियन ब्रूस सेल्डन को हराते हुए WBA बेल्ट हासिल किया। लड़ाई में टायसन के अहानिकारक प्रतीत होने वाले घूंसों द्वारा ही ढेर हो जाने के लिए सेल्डन की लोकप्रिय प्रेस में कड़ी आलोचना और मज़ाक उड़ाया गया।


title: माइक टायसन

text: टायसन ने इवांडर होलीफील्ड के खिलाफ़ WBA ख़िताब को बचाने की कोशिश की. होलीफील्ड अपनी वापसी की चौथी लड़ाई में था, क्योंकि 1994 में माइकल मूरर से (जो अपने पहले बचाव मुकाबले के दौरान ही जॉर्ज फोरमैन से उपाधि हार गया) अपना चैम्पियनशिप हार जाने के बाद वह सेवानिवृत्त हो गया था। यह कहा गया कि डॉन किंग और दूसरों ने होलीफील्ड को एक खोखले मुक्केबाज़ के रूप में देखा, जो पूर्व चैंपियन और लड़ाई के समय 34 वर्ष का और एक बड़ा पददलित था।


title: माइक टायसन

text: 9 नवम्बर 1996 को, लास वेगास, नेवादा में टायसन ने एक ख़िताबी मुकाबले में जिसे फाइनली का नाम दिया गया था, होलीफील्ड का सामना किया। घटनाओं के एक आश्चर्यजनक मोड़ में "खोखला" माने जाने वाले होलीफील्ड ने, जिसके लिए कई उद्घोषकों ने वस्तुतः कोई आशा व्यक्त नहीं की थी, TKO द्वारा टायसन को हरा दिया जब रेफरी मिच हेल्पर्न ने 11 राउंड में मुकाबले को रोक दिया. इस उलटफेर वाली जीत के साथ होलीफील्ड ने, मोहम्मद अली के अलावा, एक हेवीवेट चैम्पियनशिप बेल्ट तीन बार जीतने वाले दूसरे व्यक्ति बन कर इतिहास रचा। हालांकि होलीफील्ड की जीत को टायसन शिविर के, होलीफील्ड के लगातार हेडबट के आरोपों से क्षति पहुंची. हालांकि रेफरी द्वारा हेडबट को आकस्मिक करार दिया गया, वे बाद के पुनर्मेचों में विवाद का एक मुद्दा बन गए।


title: माइक टायसन

text: टायसन और होलीफील्ड ने 28 जून 1997 को फिर मुकाबला किया। वास्तव में हेल्पर्न को रेफरी होना था, लेकिन टायसन शिविर के विरोध करने के बाद, हेल्पर्न, मिल्स लेन के पक्ष में हट गए। इस अत्यंत अपेक्षित पुनर्मैच को "'द साउंड एंड द फ्यूरी" ' का नाम दिया गया और यह लास वेगास MGM ग्रैंड गार्डन अरेना में हुआ, जो पहले मुकाबले का स्थान था। यह एक लाभदायक कार्यक्रम था, जिसने पहले वाले मुकाबले से भी अधिक ध्यान आकर्षित किया और $100 मिलियन अर्जित किये. टायसन को $30 मिलियन और होलीफील्ड को $35 मिलियन मिले - जो 2007 तक का सबसे अधिक भुगतान वाला पेशेवर मुक्केबाजी भुगतान था। इस मुकाबले को 1.99 मिलियन घरों ने खरीदा, जिसने पे-पर-व्यू खरीद दर का रिकार्ड बनाया, जो 5 मई 2007 को डी ला होया-मेवेदर बॉक्सिंग मैच तक बना रहा.


title: माइक टायसन

text: आधुनिक खेलों में शीघ्र ही सबसे विवादास्पद घटनाओं में से एक बनने वाले, इस मुकाबले को तीसरे दौर के अंत में रोक दिया गया, क्योंकि टायसन को होलीफील्ड के दोनों कान काट लेने के बाद अयोग्य घोषित कर दिया गया। पहली बार जब उन्होंने उसे काटा तो मैच रोक दिया गया, लेकिन वह फिर से शुरू हो गया। लेकिन मैच के दोबारा शुरू होने के बाद टायसन ने फिर वही किया; इस बार टायसन को अयोग्य घोषित कर दिया गया और होलीफील्ड मैच जीत गया। उन्होंने इतने ज़ोर से काटा कि होलीफील्ड के दाएं कान का एक टुकड़ा निकल गया, जो मुकाबले के बाद रिंग के फर्श पर पाया गया। टायसन ने बाद में कहा कि यह उन्होंने होलीफील्ड द्वारा बिना पेनाल्टी के लगातार हेडबट करने की जवाबी कार्रवाई के तहत किया। मुक्केबाज़ी को समाप्त करने और निर्णय घोषित करने के बाद होने वाले भ्रम के बीच, अखाड़े में करीब एक दंगे जैसी स्थिति उभर आई और वहां हुई हाथापाई में कई लोग घायल हो गए।


title: माइक टायसन

text: उस घटना के बाद के एक परिणाम के रूप में, नेवादा स्टेट मुक्केबाजी आयोग द्वारा टायसन के $30-मिलियन के भुगतान से $3 मिलियन को तत्काल रोक लिया गया (जितना वह उस वक्त कानूनी रूप से रोक सकता था). लड़ाई के दो दिन बाद, टायसन ने एक बयान जारी किया, अपनी हरकत के लिए होलीफील्ड से माफी मांगी और उस घटना के लिए आजीवन प्रतिबंधित ना करने का आग्रह किया। टायसन की समाचार मीडिया में जी भरकर निंदा की गई, लेकिन उसकी तरफदारी करने वाले भी थे। उपन्यासकार और टिप्पणीकार कैथरीन डुन ने एक स्तंभ लिखा, जिसमें उन्होंने उस विवादास्पद मुकाबले में होलीफील्ड की खेल भावना की आलोचना की और समाचार मीडिया पर टायसन के खिलाफ़ पक्षपातपूर्ण होने का आरोप लगाया.


title: माइक टायसन

text: 9 जुलाई 1997 को नेवादा स्टेट एथलेटिक कमीशन द्वारा एक सर्वसम्मत ध्वनि वोट से टायसन का मुक्केबाजी लाइसेंस निरस्त कर दिया गया; उनके ऊपर US$3 मिलियन का जुर्माना लगाया गया और सुनवाई का कानूनी खर्च देने का आदेश दिया गया। चूंकि अधिकांश राज्य एथलेटिक आयोग, अन्य राज्यों द्वारा लगाए गए प्रतिबंधों का सम्मान करते हैं, इसने टायसन को संयुक्त राज्य अमेरिका में मुक्केबाजी करने में प्रभावी ढंग से असमर्थ बना दिया. प्रतिसंहरण स्थायी नहीं था, चूंकि करीब एक वर्ष से कुछ अधिक के बाद, 18 अक्टूबर 1998 को आयोग ने 4-1 से वोट करते हुए टायसन के मुक्केबाजी लाइसेंस को बहाल कर दिया.


title: माइक टायसन

text: 1998 में, मुक्केबाजी से दूर रहने के दौरान, टायसन ने रेसलमेनिया XIV में घटना के शॉन माइकेल्स और स्टीव ऑस्टिन के बीच के मुख्य मैच के लिए एक एन्फोर्सर के रूप में अतिथि भूमिका निभाई. इस समय के दौरान, टायसन D-जनरेशन X के एक अनधिकृत सदस्य भी थे। रेसलमेनिया के मैच में अतिथि एन्फोर्सर बनने के लिए टायसन को $3 मिलियन का भुगतान किया गया।


title: माइक टायसन

text: जनवरी 1999 में, टायसन दक्षिण अफ्रीका के फ्रेंकोइस बोथा से लड़ने के लिए रिंग में लौटे, एक और लड़ाई जो विवादित होकर समाप्त हुई. जबकि बोथा ने शुरू में लड़ाई पर पकड़ बनाई हुई थी, टायसन ने कथित तौर पर एक टाई-अप के दौरान बोथा की बाहों को तोड़ने का प्रयास किया और दोनों मुक्केबाजों को इस गरम-मिजाज़ मुक्केबाज़ी में रेफरी ने चेतावनी दी. बोथा सभी अंक-तालिकाओं पर अंकों में आगे थे और टायसन को धूल चटाने के आत्मविश्वास से लबरेज़ थे। फिर भी, टायसन ने पांचवें दौर में बोथा को सीधे एक राईट-हैंड जड़ दिया, जिससे बोथा नॉकआउट हो गया।


title: माइक टायसन

text: कानूनी समस्याओं ने टायसन को एक बार फिर जकड़ा. 31 अगस्त 1998 को एक यातायात दुर्घटना के बाद दो मोटरसाइकिल सवारों पर प्रहार करने के लिए, 6 फ़रवरी 1999 को टायसन को एक साल की कैद, $5000 का जुर्माना और दो साल की परिवीक्षा और 200 घंटे की सामुदायिक सेवा करने की सज़ा दी गई। उन्होंने उस सज़ा के नौ महीने जेल में गुज़ारे. अपनी रिहाई के बाद, वे 23 अक्टूबर 1999 को ओर्लीन नॉरिस से लड़े. टायसन ने पहले राउंड की समाप्ति की घंटी बजने के बाद नॉरिस को लेफ्ट हुक से नीचे गिरा दिया. नॉरिस ने ऑफ़-द-क्लिंच-पंच से अपने घुटने चोटिल कर लिए, जिसके बाद वे नीचे गए और कहा कि वे लड़ाई जारी रखने में असमर्थ हैं। नतीजतन, इस मुकाबले को शून्य प्रतियोगिता घोषित किया गया।


title: माइक टायसन

text: 2000 में टायसन ने तीन मुकाबले किये. पहला जूलियस फ्रांसिस के खिलाफ़ मेन अरेना, मैनचेस्टर, इंग्लैंड में आयोजित हुआ। विवाद के परिवेश में कि क्या देश में टायसन को आने की अनुमति दी जानी चाहिए या नहीं, उन्होंने फ्रांसिस को नॉकआउट करने में चार मिनट लिया और दूसरे दौर में मुकाबला समाप्त हो गया। उन्होंने जून 2000 में ग्लासगो में लो सवरेसे से भी मुकाबला किया, जिसे उन्होंने पहले दौर में ही जीत लिया, जो सिर्फ 38 सेकंड तक चली. टायसन ने रेफरी द्वारा लड़ाई रोक दिए जाने के बाद भी मुक्के मारना जारी रखा और दोनों मुक्केबाजों को अलग करने की कोशिश करने पर रेफरी को ज़मीन पर गिरा दिया. अक्टूबर में, टायसन ने इसी तरह विवादास्पद अन्द्रजेज़ गोलोटा से मुकाबला किया और तीसरे दौर में जीत गए, जब गोलोटा ने अपने जबड़े टूटने के बाद लड़ाई जारी रखने से इनकार कर दिया. परिणाम को बाद में शून्य प्रतियोगिता में बदल दिया गया, जब टायसन ने लड़ाई पूर्व दवा लेने के एक परीक्षण से इनकार कर दिया और फिर बाद में लड़ाई पश्चात के मूत्र परीक्षण में मारिजुआना के लिए पॉजिटिव पाए गए। टायसन ने 2001 में केवल एक मुकाबला किया, जिसमें उन्होंने ब्रायन नीलसन को सातवें दौर के TKO के साथ कोपेनहेगन में हरा दिया.


title: माइक टायसन

text: टायसन को एक बार फिर 2002 में एक हेवीवेट चैम्पियनशिप के लिए लड़ने का मौक़ा मिला, लेनोक्स लुईस के खिलाफ़ जिसके पास उस समय WBC, IBF और IBO ख़िताब थे। भरोसेमंद शौकिया के रूप में, 1984 में कस डी अमाटो द्वारा आयोजित एक मुलाक़ात में टायसन और लुईस ने एक ही प्रशिक्षण शिविर में एक साथ मुक्केबाजी की थी। टायसन ने एक अधिक लाभदायक बॉक्स-ऑफिस स्थल के लिए लुईस के साथ नेवादा में लड़ाई की मांग की, लेकिन नेवादा मुक्केबाजी आयोग ने लाइसेंस से इनकार कर दिया, क्योंकि वे उस समय संभावित यौन उत्पीड़न के आरोपों का सामना कर रहे थे।


title: माइक टायसन

text: इस मुक्केबाज़ी से दो साल पहले, सवरेसे से मुकाबले के पूर्व साक्षात्कार में टायसन ने लुईस के प्रति कई अपमानजनक बातें कहीं, "मैं तुम्हारा कलेजा चाहता हूं, मैं उसके बच्चों को खा जाना चाहता हूं." 22 जनवरी 2002 को निर्धारित कार्यक्रम के प्रचार के लिए न्यूयॉर्क में आयोजित प्रेस सम्मेलन में, इन दो मुक्केबाजों और उनके दलों के बीच एक भिड़ंत हो गई। इस हाथापाई ने नेवादा जैसी किसी लड़ाई के अवसर पर विराम लगा दिया और वैकल्पिक व्यवस्था करनी पड़ी और अंततः मेम्फिस, टेनेसी में पिरामिड अरेना में 8 जून को मुकाबला होना तय हुआ। लुईस ने मुकाबले में अपना दबदबा बनाए रखा और और आठवें दौर में एक राईट हुक से टायसन को नॉकआउट कर दिया. टायसन ने लड़ाई के बाद उदारता का प्रदर्शन करते हुए जीत पर लुईस की सराहना की. यह लड़ाई उस वक्त पे-पर-व्यू के इतिहास में सर्वाधिक कमाई वाली थी, जिसने अमेरिका में 1.95 मिलियन खरीद से $106.9 मिलियन का सृजन किया।


title: माइक टायसन

text: 22 फ़रवरी 2003 को एक बार फिर मेम्फिस में टायसन ने सीमान्त दावेदार क्लिफर्ड एटीन को, पहले दौर में 49 सेकंड में हरा दिया. मुकाबले के पूर्व का माहौल टायसन के फिटनेस के अभाव की अफवाहों से ग्रसित था और यह कहा गया कि उन्होंने अपने प्रशिक्षण से समय निकाल कर लास वेगास में पार्टी की और चेहरे पर एक नया टैटू बनवाया. यह टायसन की रिंग में अंतिम पेशेवर जीत थी।


title: माइक टायसन

text: अगस्त 2003 में, कई वर्षों के वित्तीय संघर्ष के बाद, टायसन ने अंततः दिवालियापन के लिए याचिका दायर की. 2003 में, अपनी सभी आर्थिक परेशानियों के बीच, उन्हें "रिंग पत्रिका" ने सर्वकालिक 100 सबसे महान मुक्केबाज़ के रूप में 16वें स्थान पर रखा, ठीक सोनी लिस्टन के पीछे.


title: माइक टायसन

text: 13 अगस्त 2003 को, टायसन ने K-1 फाइटिंग फेनम बॉब सैप के खिलाफ़, सैप के लास वेगास में किमो लिओपोल्डो के खिलाफ़ जीतने के तुरंत बाद, आमने-सामने के द्वंद्व के लिए रिंग में प्रवेश किया। K-1 ने दोनों के बीच एक लड़ाई की उम्मीद के साथ, एक अनुबंध पर टायसन के हस्ताक्षर लिए, लेकिन एक दंडित अपराधी के रूप में टायसन की स्थिति ने जापान में प्रवेश के लिए वीसा प्राप्त करने में उन्हें अक्षम बना दिया, जहां यह मुकाबला सबसे लाभदायक होता. वैकल्पिक स्थानों पर विचार किया गया, लेकिन लड़ाई कभी फलीभूत नहीं हुई. यह अज्ञात ही रहा कि उन्हें क्या वास्तव में इस व्यवस्था से फायदा हुआ।


title: माइक टायसन

text: 30 जुलाई 2004 को, टायसन ने एक अन्य वापसी की लड़ाई में ब्रिटेन के मुक्केबाज डैनी विलियम्स का सामना किया, इस बार यह लुइसविल, केंटकी में आयोजित हुआ। टायसन शुरुआत के दो दौर में हावी रहे. तीसरा दौर बराबर था, जिसमें विलियम्स को कुछ शुद्ध वार प्राप्त हुए और कुछ अवैध भी, जिसके लिए उन्हें दंडित किया गया। चौथे दौर में, टायसन अप्रत्याशित रूप से नॉकआउट हो गए। लड़ाई के बाद, यह उद्घाटित किया गया कि पहले दौर में दूसरे घुटने में एक स्नायु टूटन के कारण, टायसन एक पैर पर लड़ने की कोशिश कर रहे थे। यह टायसन के कॅरिअर की पांचवीं हार थी। लड़ाई के चार दिन बाद वे स्नायु की सर्जरी के लिए गए। उनके प्रबंधक, शैली फिन्केल ने दावा किया कि टायसन घुटने की चोट के बाद, दाएं हाथ के सार्थक घूंसे मारने में असमर्थ हैं।


title: माइक टायसन

text: 11 जून 2005 को टायसन ने जर्नीमैन केविन मैकब्राइड के खिलाफ़ एक करीबी मुक्केबाज़ी में सातवें दौर के शुरू होने से पहले संन्यास लेने की घोषणा करके मुक्केबाज़ी दुनिया को दंग कर दिया. अपने पिछले चार मुकाबलों में से तीन हारने के बाद टायसन ने कहा कि वे मुक्केबाज़ी छोड़ेंगे, क्योंकि उनमें अब "लड़ने की हिम्मत या जिगर नहीं है।"


title: माइक टायसन

text: अपने कर्ज़ के भुगतान के लिए, टायसन, जर्नीमैन हेविवेट कोरी "टी-रेक्स" सैंडर्स के खिलाफ़ चार राउंड प्रदर्शन की श्रृंखला में विश्व दौरे में यंग्सटाउन, ओहियो 2006 में रिंग में वापस लौटे. टायसन, जो टोपी के बिना 5 फुट 10.5 इंच और 216 पाउंड के थे, बेहतरीन शारीरिक स्वरूप में थे, लेकिन सैंडर्स के खिलाफ़ अपने चरम से कोसों दूर थे, जो टोपी के साथ 6 फीट 8 इंच और 293 पाउंड का, अपने पिछले सात प्रो मुकाबलों में पराजित और बाईं आंख में अलग हुई रेटिना के कारण लगभग अंधा था। कार्यक्रम की शीघ्र समाप्ति को रोकने के लिए, टायसन इन प्रदर्शनियों में "पकड़ बनाए हुए" प्रतीत हुए. "यदि मैं इस वित्तीय दलदल से नहीं निकलता हूं, तो संभव है कि मुझे किसी के लिए एक पंचिंग बैग होना पड़ सकता है। मैं जो पैसे बना रहा हूं वह एक जबरदस्त दृष्टिकोण से अपने बिल के लिए नहीं है, लेकिन मैं अपने बारे में बेहतर महसूस करूंगा. मैं अवसाद में नहीं जाऊंगा," अपनी "वापसी" के कारणों के बारे में बताते हुए टायसन ने कहा.


title: माइक टायसन

text: रिंग पत्रिका द्वारा एक 1998 की रैंकिंग ने "सर्वकालिक महानतम हेविवेट" की सूची पर टायसन को #14वें स्थान पर रखा.


title: माइक टायसन

text: ब्रिटिश मुक्केबाजी कमेंटेटर और पत्रकार रेग गुटेरिज द्वारा उनकी 1995 की पुस्तक 'माइक टायसन - द रिलीज़ ऑफ़ पावर' में उद्धृत, एक कंप्यूटर प्रोग्राम ने कौशल, गति, ऊर्जा, शक्ति, ख़िताब सुरक्षा, वज़न, कॅरिअर रिकॉर्ड और विरोधियों की क्षमता को आधार बनाया. पिछले 100 साल के सभी हेवीवेट चैंपियनों के कॅरिअर का मूल्यांकन किया गया और टायसन को पिछले 50 वर्षों में चौथे स्थान पर और सर्वकालिक रूप से 7वें स्थान पर रखा गया।


title: माइक टायसन

text: रिंग पत्रिका के 2002 में जारी list of the 80 Best Fighters of the Last 80 Years में, टायसन को #72वां स्थान प्राप्त हुआ था। "रिंग पत्रिका के 2003 के list of 100 greatest punchers of all time " में उन्हें #16वां स्थान मिला है।


title: माइक टायसन

text: 3 जून 2005 को "USA टुडे" के मुख पृष्ठ पर, टायसन को:"मेरी पूरी ज़िंदगी बेकार रही है - मैं विफल रहा हूं" कहते हुए उद्धृत किया गया था। उन्होंने आगे कहा: "मैं बस भाग जाना चाहता हूं. मैं सचमुच अपने आप से और अपने जीवन से शर्मिंदा हूं. मैं एक मिशनरी होना चाहता हूं. मुझे लगता है कि मैं अपनी गरिमा बनाए रखते हुए ऐसा कर सकता हूं, जहां लोगों को पता नहीं चलेगा कि उन्होंने देश के बाहर तक मेरा पीछा किया। मैं जितनी जल्दी हो सके अपने जीवन के इस हिस्से को पार कर जाना चाहता हूं. इस देश में मुझसे कुछ अच्छा नहीं हो सकता है। लोग मुझे इतना ऊंचा उठा देते हैं; मैं उस छवि को तोड़ देना चाहता हूं." टायसन ने अपना ज्यादातर समय पैराडाइज वैली, फीनिक्स के निकट एक ऊंचे परिक्षेत्र में अपने 350 कबूतरों की परिचर्या में बिताना शुरू किया।


title: माइक टायसन

text: टायसन, विभिन्न वेबसाइटों और कंपनियों को बढ़ावा देने से सुर्खियों में रहे हैं। पूर्व में टायसन ने विज्ञापन करना त्याग दिया था और उन्होंने अन्य खिलाड़ियों पर आरोप लगाया कि वे उन्हें प्राप्त करने के लिए गलत तरीका इस्तेमाल करते हैं। उन्होंने लास वेगास में एक कैसीनो में मनोरंजन मुक्केबाजी भी की है और अपने कई ऋण के भुगतान के लिए प्रदर्शनी मुकाबलों का दौरा शुरू किया है। 11 जनवरी 2010 को प्रसारित होने वाले WWE रॉ प्रकरण में टायसन को एक अतिथि मेजबान के रूप में घोषित किया गया।


title: माइक टायसन

text: 29 दिसम्बर 2006 को, टायसन को स्कॉटडेल, एरिज़ोना में DUI और आपराधिक रूप से ड्रग रखने के संदेह में गिरफ्तार कर लिया गया, जब उन्होंने एक नाइट क्लब से निकलने के शीघ्र बाद एक पुलिस SUV को लगभग टक्कर मार दी. मेरीकोपा काउंटी सुपीरियर कोर्ट में दायर, एक संभावित-कारण के पुलिस बयान के अनुसार,"[टायसन] ने आज [ड्रग] के प्रयोग को स्वीकार किया और कहा कि वे इसके आदी हैं और यह उनकी एक समस्या है।" टायसन ने 22 जनवरी 2007 को मरिकोपा काउंटी सुपीरियर कोर्ट में आपराधिक ड्रग रखने और सामग्री रखने के अभियोग और ड्रग के प्रभाव में गाड़ी चलाने के अपराध से इनकार किया। 8 फ़रवरी को, जब उनकी सुनवाई चल रही थी, तो उन्होंने "विभिन्न व्यसनों" के लिए एक अन्तरंग रोगी इलाज कार्यक्रम में दाखिला लिया।


title: माइक टायसन

text: 24 सितम्बर 2007 को, माइक टायसन ने कोकीन रखने और ड्रग के प्रभाव में गाड़ी चलाने के अपराध को स्वीकार किया। नवंबर 2007 में उन्हें इन आरोपों का दोषी पाया गया और उन्हें जेल में 24 घंटे, 360 घंटे की समाज सेवा और 3 वर्ष की परिवीक्षा की सजा सुनाई गई। सरकारी वकीलों ने एक साल लम्बी सज़ा का अनुरोध किया था, लेकिन न्यायाधीश ने ड्रग समस्याओं के प्रति मदद मांगने के लिए टायसन की सराहना की.


title: माइक टायसन

text: 11 नवम्बर 2009 को, माइक टायसन को लॉस एंजिल्स अंतर्राष्ट्रीय हवाई अड्डे पर एक फोटोग्राफर के साथ हाथापाई करने के बाद गिरफ्तार कर लिया गया। कोई आरोप दर्ज नहीं किया गया।


title: माइक टायसन

text: टायसन ने कानूनी रूप से तीन बार शादी की और कई अन्य महिलाओं के साथ उनके सात बच्चे हुए. टायसन के सात बच्चों में शामिल हैं बेटा डी अमाटो किलरैन टायसन, बेटी मिस माइकल टायसन ("मिकी" के रूप में भी जानी जाती है) और रायना, अमीर, मिगेल, इक्सोडस और मिलान.


title: माइक टायसन

text: उनकी पहली शादी अभिनेत्री रॉबिन गिवेंस के साथ 7 फ़रवरी 1988 से 14 फ़रवरी 1989 तक चली. गिवेंस को "हेड ऑफ़ द क्लास" प्रहसन में उनके काम के लिए जाना जाता था। गिवेंस के साथ टायसन का विवाह हिंसा के आरोपों, वैवाहिक शोषण और टायसन की ओर से मानसिक अस्थिरता के कारणों से विशेषतः कलहपूर्ण था। मामला सिर से ऊपर तब चला गया, जब टायसन और गिवेंस ने बारबरा वाल्टर्स के साथ सितंबर 1988 में ABC टीवी न्यूज़ मैगजीन कार्यक्रम "20/20" पर एक संयुक्त साक्षात्कार दिया, जिसमें गिवेंस ने टायसन के साथ अपने जीवन को "यातना, शुद्ध नरक, मैं जितना सोच सकती हूं उससे कहीं ज़्यादा घटिया" के रूप में वर्णित किया। गिवेंस ने राष्ट्रीय टेलीविजन पर टायसन को "उन्मत्त अवसादग्रस्त" के रूप में भी वर्णित किया, जबकि टायसन एकाग्र और शांत अभिव्यक्ति के साथ देख रहे थे। एक महीने बाद, गिवेंस ने घोषणा की कि वह कथित रूप से शोषक टायसन से तलाक़ लेने का प्रयास कर रही है। उनकी कोई संतान नहीं थी, लेकिन गिवेंस ने एक गर्भपात दावा किया, जबकि टायसन का दावा है कि वह कभी गर्भवती थी ही नहीं और उसने इसका इस्तेमाल मुझसे शादी के लिए किया।


title: माइक टायसन

text: उनकी दूसरी शादी मोनिका टर्नर से 19 अप्रैल 1997 से 14 जनवरी 2003 तक चली. तलाक़ दाखिल करते समय, टर्नर वॉशिंगटन DC में जॉर्ज टाउन यूनिवर्सिटी मेडिकल सेंटर में बाल चिकित्सा निवासी के रूप में काम करती थी। वह माइकल स्टील की बहन भी है जो मैरीलैंड के पूर्व लेफ्टिनेंट गवर्नर और वर्तमान में रिपब्लिकन राष्ट्रीय समिति के अध्यक्ष हैं। टर्नर ने जनवरी 2002 में टायसन से तलाक़ के लिए अर्जी दाखिल की, इस दावे के साथ कि उनकी शादी के पांच सालों के दौरान उन्होंने व्यभिचार किया जो "न तो क्षम्य है और न ही अनदेखा किया जा सकता है।" इस दंपती के दो बच्चे हुए: रायना (14 फ़रवरी 1996 को जन्म) और अमीर (5 अगस्त 1997).


title: माइक टायसन

text: 25 मई 2009 को, टायसन की 4 वर्षीया बेटी, इक्सोडस, अपने 7 वर्षीय भाई, मिगेल के साथ रस्सी से बंधी बेहोश पाई गई और एक व्यायाम ट्रेडमिल से लटक रही थी। बच्चे की मां ने उसे खोला, CPR दिया और चिकित्सकीय देख-रेख के लिए व्यवस्था की. इक्सोडस को "अति गंभीर हालत" में सूचीबद्ध किया गया और वह फीनिक्स के सेंट जोसेफ अस्पताल और मेडिकल सेंटर में जीवन रक्षक पर थी। बाद में 26 मई 2009 को चोट के परिणामस्वरूप उसकी मृत्यु हो गई। दस दिन बाद, टायसन ने तीसरी बार शादी की, 32 वर्षीय प्रेमिका लाकिहा स्पाइसर से, जिसके लिए उन्होंने एक छोटे, निजी समारोह में, शनिवार, 6 जून 2009 को कसमों का आदान प्रदान किया, लास वेगास हिल्टन होटल-कैसीनो के ला बेला वेडिंग चैपल में. स्पाइसर, नज़दीक के उपनगरीय हेंडरसन, NV की निवासी थी। लास वेगास में काउंटी शादी के रिकॉर्ड यह दिखाते हैं कि इस दंपति को इनके समारोह के 30 मिनट पहले ही शादी का लाइसेंस मिला था। स्पाइसर, टायसन की बेटी, मिलन की मां है।


title: माइक टायसन

text: 1980 के दशक के उत्तरार्ध में अपनी ख्याति और कॅरिअर के चरम पर और पूरे 1990 के दशक में, टायसन दुनिया में सबसे ज्यादा पहचानी जाने वाली खेल हस्तियों में से एक थे। उनकी कई खेल उपलब्धियों के अलावा, रिंग और अपने निजी जीवन में उनके उग्र और विवादास्पद व्यवहार ने उन्हें लोगों की नजरों में रखा है। वैसे, टायसन असंख्य लोकप्रिय मीडिया में, फ़िल्म और टेलीविज़न में लघु भूमिका में, वीडियो गेम में और पैरोडी या व्यंग्य के एक विषय के रूप में प्रस्तुत हुए हैं।


title: माइक टायसन

text: 2007 में प्रकाशित, लेखक जो लेडन की किताब "द लास्ट ग्रेट फाईट: द एक्स्ट्राऑर्डिनरी टेल ऑफ़ टू मेन एंड हाउ वन फाईट चेंज्ड दिअर लाइव्स फॉरएवर" टायसन और डगलस के उनके हेवीवेट चैम्पियनशिप लड़ाई से पहले और बाद के जीवन वृत्तांत को प्रस्तुत करती है। पुस्तक को सकारात्मक समीक्षाएं प्राप्त हुई और दावा किया कि वह लड़ाई अनिवार्य रूप से मुख्य धारा के खेलों में मुक्केबाजी की लोकप्रियता के अंत की शुरूआत थी।


title: माइक टायसन

text: 2008 में, वृत्तचित्र "टायसन" का फ्रांस में वार्षिक कान फिल्म समारोह में प्रीमियर हुआ। जेम्स टोबैक ने फ़िल्म को निर्देशित किया था और इसमें टायसन से साक्षात्कार और उनके मुकाबले और उनके निजी जीवन के क्लिप शामिल थे। इसे खूब आलोचनात्मक प्रशंसा प्राप्त हुई और 100 से अधिक फिल्म आलोचकों के एक दल द्वारा रॉटेन टोमेटोज़ वेबसाइट पर इसे 86% अनुमोदन रेटिंग प्राप्त हुआ।


title: माइक टायसन

text: align="center" 50,6 50-5 | align=center 50-4 align=center align=center 49-3  align=center 48-3 | align=center 48-3  align=center 47-3  align=center 46-3 align=center 46-3 align=center 45-3  अयोग्यता || 3  align=center 45-2  align=center 45-1  align=center 44-1  align=center 43-1  align=center 42-1  अयोग्यता || 1  align=center 41-1  align=center 40-1  align=center 39-1  align=center 38-1 align=center 37-1  align=center 37-0  align=center 36-0  align=center 35-0  align=center 34-0  align=center 33-0  align=center 32-0 align=center 31-0 | डिसीज़न | | 12 | align=center 30-0  align=center 29-0  फ़ैसला | | 12 | align=center 28-0 align=center 27-0 align=center 26-0  align=center 25-0  align=center 24-0 align=center 23-0  align=center 22-0  align=center 21-0  फ़ैसला | | 10  align=center 20-0  फ़ैसला | | 10  align=center 19-0 align=center 18-0  DQ | | | 1:19 align=center 17-0 align=center 16-0 align=center 15-0  align=center 14-0 align=center 13-0 align=center 12-0 align=center 11-0 align=center 10-0  align=center 9-0 align=center 8-0 align=center 7-0 align=center 6-0 align=center 5-0 align=center 4-0 align=center 3-0 align=center 2-0 align=center


title: माइक टायसन

text: टायसन ने उपलब्धियों की एक प्रभावशाली सूची स्थापित की, ज्यादातर अपने कॅरिअर की शुरूआत में:


title: माइक टायसन

text: ख़िताब रिकॉर्ड


title: माइक टायसन

text: पुरस्कार


title: रोनाल्डिन्हो

text: रोनाल्डो डी एसिस मोरेरा (पोर्टो एलेग्रे में 21 मार्च 1980 में जन्म), को आम तौर पर रोनाल्डिन्हो या रोनाल्डिन्हो गाशो, के नाम से जाना जाता है, वे एक ब्राज़ीलियन फ़ुटबॉलर हैं, जो  इटालियन सीरिए ए साइड मिलान और ब्राज़ील की राष्ट्रीय टीम के लिए खेलते हैं। उन्हें व्यापक रूप से उनकी पीढ़ी के सबसे प्रतिभाशाली फ़ुटबॉल खिलाड़ियों में से एक माना जाता है।


title: रोनाल्डिन्हो

text: रोनाल्डिन्हो, "छोटा रोनाल्डो" का पुर्तगाली रूप, को ब्राज़ील में रोनाल्डो से, जो ब्राज़ील में पहले से ही रोनाल्डिन्हो के नाम से जाना जाता है, अलग करने के लिए "गाशो" के उपनाम से बुलाया जाता है। लेकिन यूरोप में रोनाल्डो ने अपनी पहचान अपने पहले नाम से ही बनाई, जिसके चलते रोनालडिन्हो को अपने गाशो उपनाम के प्रयोग की बजाए केवल रोनाल्डिन्हो नाम रखने का अवसर मिला.


title: रोनाल्डिन्हो

text: मिलान में शामिल होने से पहले, वे पेरिस सेंट-जर्मन और FC बार्सिलोना के लिए खेलते थे, जहां उन्होंने 2006 के चैंपियन्स लीग के रूप में अपनी पहली जीत हासिल की. जनवरी 2007 में वे स्पेनिश नागरिक बन गए।


title: रोनाल्डिन्हो

text: रोनाल्डिन्हो का जन्म ब्राज़ील की राजधानी रियो ग्रांड डो सुल के शहर पोर्टो एलेग्रे में हुआ। उनकी मां डोना मिग्वेलिना, एक पूर्व विक्रेता थी, जिसने एक नर्स बनने के लिए पढ़ाई की. उनके पिता, जोआओ, पोत कारखाने में एक मज़दूर थे और स्थानीय क्लब एसपोर्टे क्लुबे क्रुज़ेरियो के फ़ुटबॉल खिलाड़ी थे (क्रुजेरो EC न समझे). रोनाल्डिन्हो जब आठ साल के थे तब उनके पिता को घर के स्विमिंग पूल में एक घातक हृदय आघात का सामना करना पड़ा था। रोनाल्डिन्हो के बड़े भाई, रॉबर्टो के ग्रेमिओ के साथ अनुबंध के बाद, पूरा परिवार पोर्टो एलेग्रे के एक समृद्ध इलाके गुअरुजा में स्थानांतरित हो गया, जो रोबर्टो को क्लब में बने रहने के लिए ग्रेमिओ द्वारा एक उपहार था। लेकिन अंततः चोट के कारण रॉबर्टो का कॅरिअर बहुत जल्दी ही समाप्त हो गया।


title: रोनाल्डिन्हो

text: "रोनाल्डिन्हो" का फ़ुटबॉल हुनर बहुत कम उम्र में ही खिलना शुरू हो गया था और उन्हे पहली बार रोनाल्डिन्हो का उपनाम दिया गया, क्योंकि वे युवा क्लब मैचों में खेलने वाले सबसे कम उम्र और छोटे कद के खिलाड़ी थे। उन्होंने सबसे पहले फुटसल और बीच फ़ुटबॉल में अपनी रुचि को जगाया, जिसका बाद में फुटबॉल में सुव्यवस्थित विस्तार हुआ। तेरह साल की उम्र में उनका पहली बार मीडिया से सामना हुआ, जब उनकी टीम ने स्थानीय टीम पर 23-0 से जीत दर्ज की, जिसमें उन्होंने सारे 23 गोल दागे थे। मिस्र में वर्ष 1997 में आयोजित U-17 विश्व चैम्पियनशिप में रोनाल्डिन्हो को पहली बार उभरते खिलाड़ी के रूप में पहचाना गया, जिसमें उन्होंने पेनाल्टी किक के रूप में दो गोल दागे.


title: रोनाल्डिन्हो

text: आजकल, उनके बड़े भाई रॉबर्टो, रोनाल्डिन्हो के प्रबंधक के रूप में कार्य करते हैं, जबकि उनकी बहन डेइसी उनके प्रेस समन्वयक का काम करती है। 25 फ़रवरी 2005 को पहली बार रोनाल्डिन्हो पिता बने, जब ब्राज़ीलियन नर्तकी जनाइना मेंडेस ने उनके बेटे को जन्म दिया, जिसका नाम रोनाल्डिन्हो के पिता के नाम पर जोआओ रखा गया।


title: रोनाल्डिन्हो

text: रोनाल्डिन्हो ने अपने कॅरिअर की शुरूआत ग्रेमिओ युवा टीम के साथ प्रमुख कोच लिअम हिगिंस के प्रशिक्षण में की. वर्ष 1998 में, कोपा लिबर्टाडोरेस प्रतियोगिता के दौरान उन्होंने अपने वरिष्ठ खिलाड़ी के रूप में शुरूआत की. 2001 में, आर्सेनल ने रोनाल्डिन्हो को अनुबंधित करने में रुचि दिखाई, लेकिन वे कामयाब नहीं हुए, क्योंकि रोनाल्डिन्हो को गैर EU खिलाड़ी होने और काफी कम अंतर्राष्ट्रीय मैच खेलने के कारण वर्क परमिट नहीं मिला. उन्होंने स्कॉटिश प्रीमियर लीग साइड सेंट मिरेन की ओर से खेलने पर विचार किया, लेकिन ब्राज़ील में एक फर्जी पासपोर्ट मामले में उनके शामिल होने के कारण ऐसा कभी नहीं हुआ। 2001 में, रोनाल्डिन्हो ने फ्रांस के पेरिस सेंट-जर्मन के साथ €5.1 मिलियन के अंतरण में पांच साल के अनुबंध पर हस्ताक्षर किया।


title: रोनाल्डिन्हो

text: 2001-02 सत्र के दौरान, पेरिस सैंट-जर्मन के प्रबंधक लुइस फर्नांडीज़ ने दावा किया कि रोनाल्डिन्हो फ़ुटबॉल की बजाए पैरिस के रात्रि जीवन पर अधिक केंद्रित थे और शिकायत की कि ब्राज़ील में उन्होने अपनी छुट्टियां कभी निर्धारित समय पर खत्म नहीं की. PSG में दो वर्ष की कार्यावधि पूरा करने से पहले ही 2003 में, रोनाल्डिन्हो ने PSG के किसी भी यूरोपियन प्रतियोगिता के लिए अर्हता प्राप्त न करने पर, स्पष्ट कर दिया कि वे क्लब छोड़ना चाहते हैं।


title: रोनाल्डिन्हो

text: मूलतः, FC बार्सिलोना के अध्यक्ष जोअन लापोर्टा ने क्लब में डेविड बेखम को लाने का वादा किया था, लेकिन उनके रियल मैड्रिड में स्थानांतरण हो जाने के बाद, बार्सिलोना, रोनाल्डिन्हो को टीम में लाने की दौड़ में शामिल हो गया और नीलामी में मैनचेस्टर युनाइटेड से ज़्यादा बोली लगाकर रोनाल्डिन्हो को €32,250,000 के अंतरण में अनुबंधित किया। उन्होंने टीम में अपना पहला मैच वाशिंगटन DC के RFK स्टेडियम में मिलान के खिलाफ़़ एक दोस्ताना मैच में खेला और उनकी टीम ने 2-0 से जीत दर्ज की, जिसमें रोनाल्डिन्हो ने एक गोल दागा. अभियान के प्रथम भाग के दौरान उनके चोटिल हो जाने के कारण वे घर लौट आए और बार्सिलोना को लीग में दूसरा स्थान प्राप्त कराने में मदद की.


title: रोनाल्डिन्हो

text: वर्ष 2004-05 में रोनाल्डिन्हो ने अपना पहला लीग खिताब जीता और 20 दिसम्बर 2004 को FIFA के सर्वश्रेष्ठ खिलाड़ी चुने गए। 2005 में, रोनाल्डिन्हो ने चेल्सिया के फ्रैंक लम्पार्ड और साथी खिलाड़ी सैमुएल एटो को मात देकर लगातार दूसरी बार FIFA का सर्वश्रेष्ठ खिलाड़ी का सम्मान प्राप्त किया। 8 मार्च 2005 को, UEFA चैंपियंस लीग के पहले नॉक-आउट चरण में ही चेल्सिया ने बार्सिलोना को प्रतियोगिता से बाहर कर दिया, हालांकि 4-2 की इस पराजय में ब्राज़ील की तरफ से दोनों ही गोल रोनाल्डिन्हो ने दागे.


title: रोनाल्डिन्हो

text: वर्ष 2008 में जब रोनाल्डिन्हो का क्लब के साथ अनुबंध समाप्त होने वाला था, क्लब ने रोनाल्डिन्हो के समक्ष 2014 तक अनुबंध को बढ़ाने का प्रस्ताव रखा, जिसके तहत अनुबंध के नौ वर्षों में उन्हें करीब £85 मिलियन दिया जाता, लेकिन रोनाल्डिन्हो ने इसे ठुकरा दिया. सितंबर 2005 में उन्होंने दो साल के एक ऐसे विस्तार पर हस्ताक्षर किया, जिसके अन्तर्गत एक न्यूनतम शुल्क रिलीज़ शर्त शामिल था, जो किसी क्लब द्वारा उनके लिए बार्सिलोना को कम से कम £85 मिलियन का प्रस्ताव दिए जाने पर, उन्हें किसी भी समय क्लब छोड़ने की अनुमति देता.  2004-05 सत्र के अंत तक, रोनाल्डिन्हो ने ढेरों व्यक्तिगत पुरस्कार बटोरने शुरू कर दिए. सितंबर 2005 में उन्होंने पहली बार शुरू किये गए FIFPro विश्व खिलाड़ी का खिताब अपने नाम किया, इसके अलावा 2005 में उन्हें FIFPro वर्ल्ड XI में भी शामिल किया गया और 2005 का यूरोपियन फ़ुटबॉल खिलाड़ी के खिताब से भी नवाज़ा गया। इसी वर्ष, रोनाल्डिन्हो ने अपने पुरस्कारों के संग्रह में दूसरी बार FIFA विश्व खिलाड़ी का खिताब जोड़ा, उन्होंने 956 अंकों के साथ यह खिताब अपने नाम किया जो दूसरे स्थान पर काबिज़ फ्रैंक लम्पार्ड के अंकों (306) से लगभग तीन गुना से भी अधिक था। 19 नवम्बर को,"El Clásico" में बार्सिलोना ने रियल मैड्रिड को 3-0 से हराया जिसमें रोनाल्डिन्हो ने अकेले दो गोल दागे. अपने दूसरे गोल के साथ जब उन्होंने मैच को समाप्त किया तो मैड्रिड के प्रशंसकों ने खड़े होकर रोनाल्डिन्हो के लिए तालियां बजाई. रोनाल्डिन्हो को लगातार तीसरी बार जनवरी 2006 में UEFA टीम के लिए चुना गया और 05-06 के चैंपियंस लीग के क्वार्टर फाइनल में बार्सिलोना ने SL बेनफिका को 2-0 से हराकर प्रतियोगिता से बाहर कर दिया, इस 2-0 की घरेलू जीत में रोनाल्डिन्हो ने एक गोल दागा. सेमीफाइनल में मिलान को 1-0 से हराने के बाद, जिसमें लुडोविक गिउली द्वारा लगाए गए एकमात्र गोल में रोनाल्डिन्हो ने उसकी मदद की, बार्सिलोना चैंपियंस लीग के फाइनल में पहुंचा और 17 मई 2006 को बार्सिलोना ने आर्सेनल को 2-1 से हराकर जीत हासिल की. दो हफ्ते पहले ही, बार्सिलोना ने सेल्टा विगो को 1-0 से हराकर दूसरी बार ला लिगा खिताब पर कब्ज़ा किया था, वहीं रोनाल्डिन्हो को उनके कॅरिअर में पहली बार दोहरी जीत प्राप्त हुई. इस सत्र की समाप्ति तक 26 गोल लगा कर रोनाल्डिन्हो ने अपने कॅरिअर का बेहतरीन प्रदर्शन किया और उन्हें 2005-06 चैंपियन्स लीग के सर्वश्रेष्ठ खिलाड़ी के खिताब से नवाज़ा गया।


title: रोनाल्डिन्हो

text: 25 नवम्बर 2006 को रोनाल्डिन्हो ने अपने लीग कॅरिअर का 50वां गोल विल्लाररियल के खिलाफ़़ लगाया, इसी मैच में उन्होंने दूसरा गोल ओवरहेड बाइसाइकल किक के द्वारा मारा. बाद वाले गोल के बारे में उन्होंने संवाददाताओं से कहा कि वे बचपन से ही इस तरह के गोल मारने का स्वप्न देखा करते थे। 14 दिसम्बर को, क्लब वर्ल्ड कप में बार्सिलोना ने मेक्सिको के क्लब अमेरिका को 4-0 से हराया, जिसमें रोनाल्डिन्हो ने एक गोल किया और अन्य दो गोलों में मदद की, लेकिन फाइनल में ब्राज़ीलियन क्लब इंटरनेशनल ने बार्सिलोना को 1-0 से मात दी. तब भी, इस प्रतियोगिता में रोनाल्डिन्हो को ब्रॉन्ज़ बॉल अवार्ड से सम्मानित किया गया।


title: रोनाल्डिन्हो

text: अगले ही दिन, 2006 के FIFA सर्वश्रेष्ठ खिलाड़ी की दौड़ में रोनाल्डिन्हो को तीसरा स्थान प्राप्त हुआ और वे विश्व कप विजेता कप्तान फेबियो कानावारो और ज़िनेडिन ज़िडेन के पीछे रहे. जनवरी 2007 में UEFA वर्ष की टीम के लिए रोनाल्डिन्हो को लगातार तीसरी बार चुना गया और उन्हें 290,000 से भी अधिक संख्या में मत प्राप्त हुए. चोटिल होने के कारण, 13 मार्च के एक चैरिटी मैच में रोनाल्डिन्हो खेल नहीं सके, यह ज़ख्म उन्हें कई दिन पहले "El Clásico" में बार्सिलोना और रियल मैड्रिड के बीच हुए मैच में लगा था, जो 3-3 के स्कोर पर ड्रॉ हो गया था। 3 फ़रवरी 2008 को उन्होंने अपने कॅरिअर का 200वां लीग मैच बार्सिलोना के लिए CA ओसासुना के खिलाफ़ खेला। हालांकि, वर्ष 2007-08 के अपने खेल अभियान में वे ज़्यादातर चोटों से ग्रस्त रहे और 3 अप्रैल को दाहिने पांव में मांसपेशी के खिचांव के कारण समय से पहले ही अपना सत्र समाप्त कर दिया. 19 मई को, लापोर्टा ने कहा कि रोनाल्डिन्हो को ""नई चुनौती" " की आवश्यकता है, उन्होंने दावा किया कि उन्हें एक नए क्लब की जरूरत है जहां वे अपने कॅरिअर की शुरूआत नए सिरे से कर सकें. मैनचेस्टर सिटी के मालिक थाकसिन शिनावात्रा ने 6 जून को पुष्टि की कि वे उन्हें अधिगृहीत करने के इच्छुक थे।


title: रोनाल्डिन्हो

text: 28 जून को रोनाल्डिन्हो और बार्सिलोना टीम के साथी खिलाड़ी लिओनेल मेस्सी ने वेनेज़ुएला में नस्लवाद के विरोध में एक प्रदर्शनी मैच में अंतर्राष्ट्रीय खिलाड़ियों से सजी दो टीमों की कप्तानी की, जो 7-7 के स्कोर से बराबरी पर समाप्त हुआ। बार्सिलोना के खिलाड़ी के रूप में रोनाल्डिन्हो का ये आखिरी मैच था जिसमें उन्होंने दो गोल किये और अन्य दो गोलों में मदद की.